qundao/data-zh-poetry huggingface dataset:
题汪水云诗卷
作者：萧埙
朝代：宋

辽鹤归来世已殊，忽悲身晚及塘蒲。
干坤浩浩琴三尺，岁月堂堂酒一壶。
剡曲祇今书贺监，稽山在昔庾肩吾。
行吟便是江南史，它日真堪付董狐。
句
作者：萧实
朝代：宋

万株翠干根成后，一个閒僧手植初。
句
作者：萧实
朝代：宋

万株翠干根成后，一箇閒僧手植初。
句
作者：萧实
朝代：宋

万株翠进根成后，一个闲僧手植初。
句
作者：萧崱
朝代：宋

粗花染春日晒红，细绵披夏雪辊风。赤皇世界岭皆热，敕旨徵绵底痴绝。得谤何须囊薏苡，工骚且自制芙蓉。此去三千岁，应逢八字蟾。
句·其一
作者：萧崱
朝代：宋

粗花染春日晒红，细绵披夏雪辊风。
赤皇世界岭皆热，敕旨征绵底痴绝。
句·其一
作者：萧崱
朝代：宋

粗花染春日晒红，细绵披夏雪辊风。赤皇世界岭皆热，敕旨徵绵底痴绝。
句·其三
作者：萧崱
朝代：宋

此去三千岁，应逢八字蟾。
句·其二
作者：萧崱
朝代：宋

得谤何须囊薏苡，工骚且自制芙蓉。
含笑花
作者：萧崱
朝代：宋

肥样凋成玉色仙，碧瑶幢裏粲婵娟。
道渠解笑何曾笑，只合更名小白莲。
含笑花
作者：萧崱
朝代：宋

肥样凋成玉色仙，碧瑶幢里粲婵娟。道渠解笑何曾笑，只合更名小白莲。
恋绣衾
作者：萧崱
朝代：宋
体裁：词

倚阑闲看燕定巢。旧弹筝、因病久抛。画不尽、残眉黛，被东风、吹在柳梢。晓来暗理伤春曲，把金钗、枕畔细敲。书寄与、天涯去，并相思、红泪一包。
朝中措·半山社雨欲黄昏
作者：萧崱
朝代：宋
体裁：词

半山社雨欲黄昏。燕子不过门。杨柳染深绿意，海棠啼损红痕。绮寮妆束，宝钗歌舞，玉枕温存。一段旧情有味，十分新恨无言。
满江红·和陈漕使仙湖韵
作者：萧崱
朝代：宋

莫是西湖，分一派、残波剩碧。闲问著、莺仙丹事，老榕知得。荇水带长鸥踏损，柳风絮暖鱼吞入。只前山、依旧汉时青，晴还湿。亭疏好，何消密。花少好，无多植。听黄鹂三请，要诗翁出。消渴泉斟寒玉液，留题石剥苍苔色。叹而今、翻羡□南春，乾坤窄。
漆
作者：萧崱
朝代：宋

天以晶华累尔形，千夫敛锷可曾停。世间有器蒙鲜饰，林下无辜受割刑。斫坏孙枝难老大，摧残去干易凋零。退思禹贡周征日，未必如今税不征。
漆
作者：萧崱
朝代：宋

天以晶华累尔形，千夫敛锷可曾停。
世间有器蒙鲜饰，林下无辜受割刑。
斫坏孙枝难老大，摧残去榦易凋零。
退思禹贡周征日，未必如今税不征。
芦
作者：萧崱
朝代：宋
体裁：七言律诗

江客因贫识荻芽，一清鏖退杂鱼虾。烧来味挟蚝边雨，掘得身离雁外沙。春馔且供行釜菜，秋妆莫管钓舡花。食根思到萧骚叶，痛感边声咽戍笳。
芦
作者：萧崱
朝代：宋

江客因贫识荻芽，一清鏖退杂鱼虾。烧来味挟蚝边雨，掘得身离雁外沙。春馔且供行釜菜，秋妆莫管钓船花。食根思到萧骚叶，痛感边声咽戍笳。
芦
作者：萧崱
朝代：宋

江客因贫识荻芽，一清鏖退杂鱼虾。
烧来味挟蚝边雨，掘得身离雁外沙。
春馔且供行釜菜，秋粧莫管钓舡花。
食根思到萧骚叶，痛感边声咽戍笳。
赠陆冰
作者：萧崱
朝代：宋

标格真清挟雪霜，每听新咏觉神伤。
茶分鸿渐经中味，菊爱龟蒙赋裏香。
圃积玉多知学饱，囊装金少为贪忙。
向来笑疾难医在，老笔空钞十卷方。
赠陆冰
作者：萧崱
朝代：宋

标格真清挟雪霜，每听新咏觉神伤。茶分鸿渐经中味，菊爱龟蒙赋里香。圃积玉多知学饱，囊装金少为贪忙。向来笑疾难医在，老笔空钞十卷方。
送弟赴省
作者：萧崱
朝代：宋
体裁：古风

河南萧氏粲文物，鹤在九皋无数鸣。小山羽翮日绚练，胆气也作虹霓横。挂冠亭后冷如水，旧毡半是蛛丝萦。恩袍谩官直斋老，书院误身吟院兄。凤楼好手乃有弟，铁声铮铮亦妙器。乡里浪传轻薄名，儿曹岂知渠大意。惠子五车稷下困，仲连一箭聊城至。博悬于投呼得卢，莫以蔡齐故第二。圣朝新数中兴年，进士蜕骨秋风蝉。梅花魁春导人去，竹叶鏖寒浇客眠。天方坐我茅三椽，留眼送尔宜鸿前。因行西湖叫和靖，为言诗苦剩狂颠。
龙眼
作者：萧崱
朝代：宋
体裁：七言绝句

选荔过于选士难，味佳能有几登盘。林家新出金钗子，合入君谟谱后刊。
句
作者：萧庭直
朝代：宋

山势低连巫峡远，水流初放蜀江平。
南乡子
作者：萧廷之
朝代：宋

两手擘鸿濛。慧剑飞来第一峰。外道修罗惊缩项，神通。造化元来在掌中。
煅炼玉炉红。橐龠吹嘘藉巽风。十月脱胎吞入腹，坤宫。立见三清太上翁。
南乡子
作者：萧廷之
朝代：宋

尽净露天机。只恐时人自执迷。颔下藏珠当猛取，休迟。道在身中更问谁。
尘纲忽抛离。百岁年华七十稀。莫待老来铅贡少，堪悲。业报前途难自欺。
南乡子
作者：萧廷之
朝代：宋

生甲更生庚。此是丹头切要明。药嫩采来归土釜，前烹。文赋刚柔次第行。
片饷结丹成。沐浴防危更守城。到此不须行火候，持盈。火若加临必定倾。
南乡子
作者：萧廷之
朝代：宋
体裁：词

长子到西方。
少女归乾变六阳。
便好下功修二八，提防。
至九方知道自昌。
牛斗共商量。
巧夺天功妙莫量。
离坎夫妻交媾后，难忘。
始觉壶中日月长。
南乡子
作者：萧廷之
朝代：宋

长子到西方。少女归乾变六阳。便好下功修二八，提防。至九方知道自昌。
牛斗共商量。巧夺天工妙莫量。离坎夫妻交媾后，难忘。始觉壶中日月长。
南乡子
作者：萧廷之
朝代：宋
体裁：词

鼎器法乾坤。
上是天元下地元。
若也更能颠倒运，交番。
阖劈循环在八门。
搬运上昆仑。
龟与蛇儿自吐吞。
百尺竿头牢把线，掀援。
从此元神命永存。
南乡子
作者：萧廷之
朝代：宋

鼎器法乾坤。上是天元下地元。若也更能颠倒运，交番。阖辟循环在八门。
搬运上昆仑。龟与蛇儿自吐吞。百尺竿头牢把线，掀援。从此元神命永存。
南乡子 十二首西南乃产药之地，因此故为名 其一
作者：萧廷之
朝代：宋
体裁：词

真汞与真铅。产在先天与后天。大要知时勤采取，玄玄。得穴何愁不作仙。进火要精专。审究前弦与后弦。屯卦抽添蒙卦止，难传。毫发差殊不结丹。
南乡子·两手擘鸿蒙
作者：萧廷之
朝代：宋

两手擘鸿蒙。
慧剑飞来第一峰。
外道修罗惊缩项，神通。
造化元来在掌中。
锻炼玉炉红。
橐龠吹嘘藉巽风。
十月托胎吞入腹，坤宫。
立见三清太上翁。
南乡子·其一
作者：萧廷之
朝代：宋

长子到西方。少女归乾变六阳。便好下功修二八，堤防。至九方知道自昌。牛斗共商量。巧夺天工妙莫量。离坎夫妻交媾后，难忘。始觉壶中日月长。
南乡子·其七
作者：萧廷之
朝代：宋
体裁：词

关锁自周天。升降循环三寸田。不在嘘呵并数息，天然。九转无亏火力全。胎息漫流传。要在阴阳不可偏。呼吸吹嘘皆赖巽，绵绵。妙在前弦与后弦。
南乡子·其二
作者：萧廷之
朝代：宋
体裁：词

两手擘鸿濛。慧剑飞来第一峰。外道修罗惊缩项，神通。造化元来在掌中。锻炼玉炉红。橐龠吹嘘藉巽风。十月托胎吞入腹，坤宫。立见三清太上翁。
南乡子·其二
作者：萧廷之
朝代：宋

两手擘鸿濛。慧剑飞来第一峰。外道修罗惊缩项，神通。造化元来在掌中。锻炼玉炉红。橐龠吹嘘藉巽风。十月托胎吞入腹，坤宫。立见三清太上翁。温养象周天。须要微微火力全。爱护婴儿惟藉母，三年。运用抽添象缺圆。牛斗会河边。拾取玄珠种玉田。定意如如行火候，精专。剖腹分明说与贤。木兔与金鸡。刑德临门有偶奇。炉内丹砂宜沐浴，防危。神水溶溶满玉池。年月日并时。刻里工夫一例推。著意研穷丹造次，毫厘。十月殷勤自保持。鼎器法乾坤。上是天元下地元。若也更能颠倒运，交番。阖辟循环在八门。搬运上昆崙。龟与蛇儿自吐吞。百尺竿头牢把线，掀援。从此元神命永存。关锁自周天。升降循环三寸田。不在嘘呵并数息，天然。九转无亏火力全。胎息漫流传。要在阴阳不可偏。呼吸吹嘘皆赖巽，绵绵。妙在前弦与后弦。复卦起潜龙。戊己微调未可攻。九二见龙临卦主，神通。从此炉中次第红。泰卦恰相逢。猛火烧乾藉巽风。炼就黄芽并白雪，奇功。还返归坤道始穷。识得水中金。煅炼烹煎理更深。进退抽添须九转，浮沈。温养潜龙复与临。妙运自天心。托仗黄婆配丙壬。酝就醍醐山顶降，频斟。慢拨无弦一曲琴。长子到西方。少女归乾变六阳。便好下功修二八，堤防。至九方知道自昌。牛斗共商量。巧夺天工妙莫量。离坎夫妻交媾后，难忘。始觉壶中日月长。白雪与黄芽。两味精华共一家。采择辨时衰与旺，堪夸。火候毫厘不可差。顶上结三花。驾动羊车与鹿车。乌兔往来南北面，交加。从此天河稳泛槎。尽净露天机。只恐时人自执迷。颔下藏珠当猛取，休迟。道在身中更问谁。尘网忽抛离。百岁年华七十稀。莫待老来铅汞少，堪悲。业报前途难自欺。
南乡子·其五
作者：萧廷之
朝代：宋
体裁：词

木兔与金鸡。刑德临门有偶奇。炉内丹砂宜沐浴，防危。神水溶溶满玉池。年月日并时。刻里工夫一例推。著意研穷丹造次，毫厘。十月殷勤自保持。
南乡子·其八
作者：萧廷之
朝代：宋
体裁：词

复卦起潜龙。戊己微调未可攻。九二见龙临卦主，神通。从此炉中次第红。泰卦恰相逢。猛火烧乾藉巽风。炼就黄芽并白雪，奇功。还返归坤道始穷。
南乡子·其六
作者：萧廷之
朝代：宋

鼎器法乾坤。上是天元下地元。若也更能颠倒运，交番。阖辟循环在八门。搬运上昆崙。龟与蛇儿自吐吞。百尺竿头牢把线，掀援。从此元神命永存。
南乡子·其十二
作者：萧廷之
朝代：宋

尽净露天机。只恐时人自执迷。颔下藏珠当猛取，休迟。道在身中更问谁。尘网忽抛离。百岁年华七十稀。莫待老来铅汞少，堪悲。业报前途难自欺。
南乡子·复卦起潜龙
作者：萧廷之
朝代：宋

复卦起潜龙。
戊己微调未可攻。
九二见龙临卦主，神通。
从此炉中次第红。
泰卦恰相逢。
猛火烧干藉巽风。
炼就黄芽并白雪，奇功。
还返归坤道始穷。
南乡子·尽净露天机
作者：萧廷之
朝代：宋
体裁：词

尽净露天机。
只恐时人自执迷。
颔下藏珠当猛取，休迟。
道在身中更问谁。
尘纲忽抛离。
百岁年华七十稀。
莫待老来铅汞少，堪悲。
业报前途难自欺。
南乡子·木兔与金鸡
作者：萧廷之
朝代：宋

木兔与金鸡。
刑德临门有偶奇。
炉内丹砂宜沐浴，防危。
神水溶溶满玉池。
年月日并时。
刻里工夫一例推。
着意研穷丹造次，毫厘。
十月殷勤自保持。
南乡子·温养象周天
作者：萧廷之
朝代：宋
体裁：词

温养象周天。须要微微火力全。爱护婴儿惟藉母，三年。运用抽添象缺圆。牛斗会河边。拾取玄珠种玉田。定意如如行火候，精专。剖腹分明说与贤。
南乡子·生甲更生庚
作者：萧廷之
朝代：宋
体裁：词

生甲更生庚。此是丹头切要明。药嫩采来归土釜，煎烹。文武刚柔次第行。片饷结丹成。沐浴防危更守城。到此不须行火候，持盈。火若加临必定倾。
南乡子·白雪与黄芽
作者：萧廷之
朝代：宋
体裁：词

白雪与黄芽。两味精华共一家。采择辨时衰与旺，堪夸。火候毫厘不可差。顶上结三花。驾动羊车与鹿车。乌兔往来南北面，交加。从此天河稳泛槎。
南乡子·真汞与真铅
作者：萧廷之
朝代：宋
体裁：词

真汞与真铅。
产在先天与后天。
大开知时勤采取，玄玄。
得穴何愁不作仙。
进火要精专。
审究前弦与后弦。
屯卦抽添蒙卦止，难传。
毫发差殊不结丹。
南乡子·识得水中金
作者：萧廷之
朝代：宋
体裁：词

识得水中金。煅炼烹煎理更深。进退抽添须九转，浮沈。温养潜龙复与临。妙运自天心。托仗黄婆配丙壬。酝就醍醐山顶降，频斟。慢拨无弦一曲琴。
南乡子·长子到西方
作者：萧廷之
朝代：宋

长子到西方。
少女归干变六阳。
便好下功修二八，提防。
至九方知道自昌。
牛斗共商量。
巧夺天功妙莫量。
离坎夫妻交媾后，难忘。
始觉壶中日月长。
南乡子·鼎器法干坤
作者：萧廷之
朝代：宋

鼎器法干坤。
上是天元下地元。
若也更能颠倒运，交番。
阖劈循环在八门。
搬运上昆仑。
龟与蛇儿自吐吞。
百尺竿头牢把线，掀援。
从此元神命永存。
南乡子（十二首·西南乃产药之地，因此故为名）
作者：萧廷之
朝代：宋

真汞与真铅。产在先天与后天。大要知时勤采取，玄玄。得穴何愁不作山。
进火要精专。审究前弦与后弦。屯卦抽添蒙卦止，难传。毫发差殊不结丹。
西江月
作者：萧廷之
朝代：宋

九曲江头逆浪，霎时卫过天心。昆仑顶上水澄澄。酝就琼浆自饮。
便向此时采取，河车搬运无停。阴阳一炁自浮沈。锁闭玉关牢稳。
西江月
作者：萧廷之
朝代：宋

要识真铅汞，都来只一根源。烹前火候妙中玄。不是知音难辨。
采取莫差时日，仍分弦后弦前。玉炉一霎火烧天。无位真人出现。
西江月
作者：萧廷之
朝代：宋

调双火工非小，差殊只在毫厘。鼎炉汞走黑铅飞。从此恐君丧志。
须共真师细论，无令妄动轻马。幽微玄妙最深机。言语仍须避忌。
西江月
作者：萧廷之
朝代：宋
体裁：词

默运乾坤否泰，抽添妙在屯蒙。
起於复卦剥于终。
温养两般作用。
沐浴要防危险，吹嘘全藉离风。
工夫还返入坤宫。
火足不宜轻弄。
西江月
作者：萧廷之
朝代：宋

默运乾坤否素，抽添妙在屯蒙。起于复卦剥于终。温养两般作用。
沐浴要防危险，吹嘘全藉离风。工夫还反入坤宫。火足不宜轻弄。
西江月 其一 十二首
作者：萧廷之
朝代：宋
体裁：词

两手擘开混沌，坦然直露丹宗。日魂月魄自西东。牢捉莫轻放纵。外道邪魔缩项，相将结宝中宫。九还七返片时功。皆赖黄婆相送。
西江月·一二复临养火
作者：萧廷之
朝代：宋
体裁：词

一二复临养火，兔鸡沐浴潜藏。
分明变化在中央。
结就玄珠片饷。
还返归根托体，守城抱一提防。
黄庭来往是寻常。
恍惚之中纵放。
西江月·两手劈开混沌
作者：萧廷之
朝代：宋
体裁：词

两手劈开混沌，坦然直露丹宗。日魂月魄自西东。牢捉莫轻放纵。外道邪魔缩项，相将结宝中宫。九还七返片时功。皆赖黄婆相送。
西江月·九曲江头逆浪
作者：萧廷之
朝代：宋
体裁：词

九曲江头逆浪，霎时冲过天心。
昆仑顶上水澄澄。
酝就琼浆自饮。
便向此时采取，河车搬运无停。
阴阳一气自浮沈。
锁闭玉关牢稳。
西江月·其一
作者：萧廷之
朝代：宋

九曲江头逆浪，霎时冲过天心。昆崙顶上水澄澄。酝就琼浆自饮。便向此时采取，河车搬运无停。阴阳一气自浮沈。锁闭玉关牢稳。
西江月·其一
作者：萧廷之
朝代：宋
体裁：词

九曲江头逆浪，霎时冲过天心。昆崙顶上水澄澄。酝就琼浆自饮。便向此时采取，河车搬运无停。阴阳一气自浮沉。锁闭玉关牢稳。
西江月·其七
作者：萧廷之
朝代：宋

一二复临养火，兔鸡沐浴潜藏。分明变化在中央。结就玄珠片饷。还返归根托体，守城抱一堤防。黄庭来往是寻常。恍惚之中纵放。
西江月·其七
作者：萧廷之
朝代：宋
体裁：词

一二复临养火，兔鸡沐浴潜藏。分明变化在中央。结就玄珠片饷。还返归根脱体，守城抱一堤防。黄庭来往是寻常。恍惚之中纵放。
西江月·其九
作者：萧廷之
朝代：宋
体裁：词

调燮火工非小，差殊只在毫釐。鼎炉汞走黑铅飞。从此恐君丧志。须共真师细论，无令妄动轻为。幽微玄妙最深机。言语仍须避忌。
西江月·其二
作者：萧廷之
朝代：宋

默运乾坤否泰，抽添妙在屯蒙。起于复卦剥于终。温养两般作用。沐浴要防危险，吹嘘全藉离风。工夫还返入坤宫。火足不宜轻弄。
西江月·其二
作者：萧廷之
朝代：宋

默运乾坤否泰，抽添妙在屯蒙。起于复卦剥于终。温养两般作用。沐浴要防危险，吹嘘全藉离风。工夫还返入坤宫。火足不宜轻弄。要识真铅真汞，都来只一根源。烹煎火候妙中玄。不是知音难辨。采取莫差时日，仍分弦后弦前。玉炉一霎火烧天。无位真人出现。莫问九三二八，无过阴偶阳奇。大都离坎结夫妻。要识屯蒙既未。若遇一阳起复，便堪进火无迟。只因差失在毫厘。野战更宜仔细。鼎器法天象地，坎离运用无差。夫妻相会入黄家。共说无生妙话。雨意云情了当，领头驾动河车。搬归顶上结三花。牢闭玉关金锁。拨动顶门关捩，自然虎啸龙吟。九还七返义幽深。出入不离玄牝。运用玉炉火候，鼎中炼就真金。强兵战胜便收心。妙在无伤无损。一二复临养火，兔鸡沐浴潜藏。分明变化在中央。结就玄珠片饷。还返归根托体，守城抱一堤防。黄庭来往是寻常。恍惚之中纵放。夹脊双关透顶，此为大道玄门。金丹只是此宗根。大要知时搬运。温养守城野战，华池玉液频吞。玉炉常使火温温。采药审他老嫩。调燮火工非小，差殊只在毫厘。鼎炉汞走黑铅飞。从此恐君丧志。须共真师细论，无令妄动轻为。幽微玄妙最深机。言语仍须避忌。九曲江头逆浪，霎时冲过天心。昆崙顶上水澄澄。酝就琼浆自饮。便向此时采取，河车搬运无停。阴阳一气自浮沈。锁闭玉关牢稳。药产西南坤地，金丹只此根宗。学人著意细推穷。妙绝无过真种。了一万般皆毕，休分南北西东。执文泥象岂能通。恰似哑人谈梦。金液还丹大道，古人万劫一传。倾心剖腹露诸篇。接引直超道岸。莫怪天机泄尽，此玄玄外无玄。留传后代与名贤。有目分明觑见。
西江月·其六
作者：萧廷之
朝代：宋

拨动顶门关捩，自然虎啸龙吟。九还七返义幽深。出入不离玄牝。运用玉炉火候，鼎中炼就真金。强兵战胜便收心。妙在无伤无损。
西江月·其十一
作者：萧廷之
朝代：宋
体裁：词

药产西南坤地，金丹只此根宗。学人著意细推穷。妙绝无过真种。了一万般皆毕，休分南北西东。执文泥象岂能通。恰似哑人谈梦。
西江月·其十二
作者：萧廷之
朝代：宋
体裁：词

金液还丹大道，古人万劫一传。倾心剖腹露诸篇。接引直超道岸。莫怪天机泄尽，此玄玄外无玄。留传万代与名贤。有目分明觑见。
西江月·其四
作者：萧廷之
朝代：宋

莫问九三二八，无过阴偶阳奇。大都离坎结夫妻。要识屯蒙既未。若遇一阳起复，便堪进火无迟。只因差失在毫厘。野战更宜仔细。
西江月·夹脊双关透顶
作者：萧廷之
朝代：宋
体裁：词

夹脊双关透顶，此为大道玄门。金丹只是此宗根。大要知时搬运。温养守城野战，华池玉液频吞。玉炉常使火温温。采药审他老嫩。
西江月·夹脊双关透顶
作者：萧廷之
朝代：宋

夹脊双关透顶，此为大道玄门。金丹只是此宗根。大要知时般运。
温养守城野战，华池玉液频吞。玉炉常使火温温。采药审他老嫩。
西江月·拨动顶门关捩
作者：萧廷之
朝代：宋

拨动顶门关捩，自然虎啸龙吟。九还七反义幽深。出入不离玄牝。
运用玉炉火候，鼎中炼就真金。强兵战胜便收心。妙在无伤无损。
西江月·拨动顶门关捩
作者：萧廷之
朝代：宋
体裁：词

拨动顶门关捩，自然虎啸龙吟。
九还七返义幽深。
出入不离玄牝。
运用玉炉火候，鼎中练就真金。
强兵战胜便收心。
妙在无伤无损。
西江月·药产西南坤地
作者：萧廷之
朝代：宋

药产西南坤地，金丹只此根宗。
学人着意细推穷。
妙绝无过真种。
了一万般皆毕，休分南北西东。
执文泥象岂能通。
恰似哑人谈梦。
西江月·莫问九三二八
作者：萧廷之
朝代：宋
体裁：词

莫问九三二八，无过阴偶阳奇。
大都离坎结夫妻。
要识屯蒙既未。
若遇一阳起复，便堪进火无迟。
只应差失在毫厘。
野战更宜仔细。
西江月·要识真铅真汞
作者：萧廷之
朝代：宋
体裁：词

要识真铅真汞，都来只一根源。烹煎火候妙中玄。不是知音难辨。采取莫差时日，仍分弦后弦前。玉炉一霎火烧天。无位真人出现。
西江月·调燮火工非小
作者：萧廷之
朝代：宋
体裁：词

调燮火工非小，差殊只在毫厘。鼎炉汞走黑铅飞。从此恐君丧志。须共真师细论，无令妄动轻为。幽微玄妙最深机。言语仍须避忌。
西江月·金液还丹大道
作者：萧廷之
朝代：宋
体裁：词

金液还丹大道，古人万劫一传。倾心剖腹露诸篇。接引直超道岸。莫怪天机泄尽，此玄玄外无玄。留传后代与名贤。有目分明觑见。
西江月·默运干坤否泰
作者：萧廷之
朝代：宋

默运干坤否泰，抽添妙在屯蒙。
起于复卦剥于终。
温养两般作用。
沐浴要防危险，吹嘘全藉离风。
工夫还返入坤宫。
火足不宜轻弄。
西江月·鼎器法天象地
作者：萧廷之
朝代：宋
体裁：词

鼎器法天象地，坎离运用无差。夫妻相会入黄家。共说无生妙话。雨意云情了当，领头驾动河车。搬归顶上结三花。牢闭玉关金锁。
千秋岁引（寿女人·八月初二）
作者：萧彦毓
朝代：宋
体裁：词

两叶蓂开，千年桃熟，恰近秋期十三日。寿星辉映福星现，寿山高对城山立。蕊宫仙，王母宴，瑶池客。齐劝芳樽斟玉液。齐唱新词翻玉笛。岁岁今朝陪燕集。荣华富贵长年出，重重锦上花添色。谢庭兰，燕山桂，登科必。
梁家渡
作者：萧彦毓
朝代：宋
体裁：七言绝句

远水环沙翠作湾，红尘飞不入青山。凉风一枕秋宵梦，梦绕千岩万壑间。
水调歌头·寿马守五月十八
作者：萧彦毓
朝代：宋
体裁：词

五月进农黍，三叶换阶蓂。不知今夕何夕，嵩岳庆生申。莲幕泮宫小试，花县二车遍历，所至蔼芳声。一札颁明诏，千里寄专城。席方温，边报警，塞飞尘。腹中数万兵甲，笑却狄人兵。金印明年如斗，黄阁有人引类，阔步到公卿。遥拜祝椿算，长愿侍枫宸。
清明日早出太平门
作者：萧彦毓
朝代：宋
体裁：七言绝句

江头杨柳暗藏鸦，江上鹅儿浴浅沙。早起一风如此恶，路旁落尽刺桐花。
满江红·天佑生贤
作者：萧彦毓
朝代：宋
体裁：词

天佑生贤，安排个、麦秋六日。人尽道、英雄慷慨，中兴人物。佛祖庆生宜后两，洞宾初度犹迟七。欲急流勇退作神仙，如何得。州县考，劳书绩。东西府，今虚席。看台星北拱，寿星南极。即见紫泥书下逮，须还玉笋班头立。愿得君、千载庆风云，齐箕翼。
西湖杂咏
作者：萧彦毓
朝代：宋

花心亭上坐，满眼是湖光。祇为便幽趣，能来倚夕阳。水边春寺静，柳下小舟藏。不待清明近，莺花已自忙。
西湖杂咏
作者：萧彦毓
朝代：宋

花心亭上坐，满眼是湖光。
祇为便幽趣，能来倚夕阳。
水边春寺静，柳下小舟藏。
不待清明近，鶑花已自忙。
鹊桥仙·华桐日永
作者：萧彦毓
朝代：宋
体裁：词

华桐日永，泛兰风细，节近朱明十日。玉麟何事吐书来，瑞世应、文章东壁。绿衣戏彩，金樽酌醴，兰玉阶庭森列。更看千岁树青青，管取并、三槐手植。
古梅二绝
作者：萧德藻
朝代：宋

湘妃危立冻蛟背，海月冷挂珊瑚枝。丑怪惊人能妩媚，断魂只有晓寒知。百千年藓著枯树，一两点春供老枝。绝壁笛声那得到，直愁斜日冻蜂知。
古梅二绝·其一
作者：萧德藻
朝代：宋
体裁：七言绝句

湘妃危立冻蛟背，海月冷挂珊瑚枝。丑怪惊人能妩媚，断魂只有晓寒知。
古梅二绝·其二
作者：萧德藻
朝代：宋

百千年藓着枯树，一两点春供老枝。
绝壁笛声那得到，直愁斜日冻蜂知。
古梅二绝·其二
作者：萧德藻
朝代：宋

百千年藓著枯树，一两点春供老枝。绝壁笛声那得到，直愁斜日冻蜂知。
古梅二首
作者：萧德藻
朝代：宋

湘妃危立冻蛟脊，海月冷挂珊瑚枝。
丑怪惊人能妩媚，断魂只有晓寒知。
百千年藓著枯树，三两点春供老枝。
绝壁笛声那得到，只愁斜日冻蜂知。
句
作者：萧德藻
朝代：宋

信脚到太古。著语能奇怪，呼天与倡酬。疾走建德国，乃为渊明先。失脚坠榛莽，刘伶扶我还。乾坤生长我，贫病怨尤谁。一筇时到崔嵬上，有底勋劳得给扶。秋浩荡中遥指点，一螺许是定王城。稚子推窗窥过雁，数峰乘隙入西轩。眼冷寒梢明数点，知他是雪是梅花。秋阳直为田家计，饶得渔村一抹红。
句·其一
作者：萧德藻
朝代：宋

信脚到太古。
句·其一
作者：萧德藻
朝代：宋

信脚到太古。
《诚斋集》卷一一四《诗话》ff。
句·其一〇
作者：萧德藻
朝代：宋

盘陀石上少从容。
句·其一一
作者：萧德藻
朝代：宋

一径萧萧松影低。
句·其一三
作者：萧德藻
朝代：宋

不随桃李待春回。
句·其一二
作者：萧德藻
朝代：宋

直须冰雪作梯媒。
句·其七
作者：萧德藻
朝代：宋

稚子推窗窥过雁，数峰乘隙入西轩。
句·其三
作者：萧德藻
朝代：宋
体裁：句

疾走建德国，乃为渊明先。失脚坠榛莽，刘伶扶我还。
句·其九
作者：萧德藻
朝代：宋

秋阳直为田家计，饶得渔村一抹红。
句·其二
作者：萧德藻
朝代：宋

着语能奇怪，呼天与倡酬。
句·其二
作者：萧德藻
朝代：宋

著语能奇怪，呼天与倡酬。
句·其五
作者：萧德藻
朝代：宋

一筇时到崔嵬上，有底勋劳得给扶。
句·其八
作者：萧德藻
朝代：宋

眼冷寒梢明数点，知他是雪是梅花。
句·其六
作者：萧德藻
朝代：宋

秋浩荡中遥指点，一螺许是定王城。
句·其四
作者：萧德藻
朝代：宋

乾坤生长我，贫病怨尤谁。
句·其四
作者：萧德藻
朝代：宋

干坤生长我，贫病怨尤谁。
台城
作者：萧德藻
朝代：宋
体裁：七言绝句

六朝旧事知多少，尽在天禧塔上层。高处只应添泪眼，老僧语客莫来登。
吕公洞
作者：萧德藻
朝代：宋

复此经过三十年，唯应岩石故依然。城南老树朽为土，檐外稚松青拂天。枕上功名祗扰扰，指端变化又玄玄。刀圭乞与起衰病，稽首秋空一剑仙。
吕公洞
作者：萧德藻
朝代：宋

復此经过三十年，唯应岩石故依然。
城南老树朽为土，檐外稚松青拂天。
枕上功名祗扰扰，指端变化又玄玄。
刀圭乞与起衰病，稽首秋空一剑仙。
咏虞美人草
作者：萧德藻
朝代：宋
体裁：七言绝句

鲁公死后一抔荒，谁与竿头荐一觞。妾愿得生坟土上，日翻舞袖向君王。
樵夫
作者：萧德藻
朝代：宋

一担乾柴古渡头，盘缠一日颇优游。归来涧底磨刀斧，又作全家明日谋。
樵夫
作者：萧德藻
朝代：宋

一担干柴古渡头，盘缠一日颇优游。
归来涧底磨刀斧，又作全家明日谋。
次韵傅惟肖
作者：萧德藻
朝代：宋
体裁：七言律诗

竹根蟋蟀太多事，唤得秋来篱落间。又过暑天如许久，未偿诗债若为颜。肝肠与世苦相反，岩壑嗔人不早还。八月放船飞样去，芦花丛外数青山。
登岳阳楼·其一
作者：萧德藻
朝代：宋
体裁：五言律诗

不作苍茫去，真成浪荡游。三年夜郎客，一柁洞庭秋。得句鹭飞处，看山天尽头。犹嫌未奇绝，更上岳阳楼。
登岳阳楼·其二
作者：萧德藻
朝代：宋

荒村三月不肉味，併与瓜茄倚阁休。
造物于人相补报，问天赊得一山秋。
登岳阳楼·其二
作者：萧德藻
朝代：宋

荒村三月不肉味，并与瓜茄倚阁休。造物于人相补报，问天赊得一山秋。
立春
作者：萧德藻
朝代：宋
体裁：七言绝句

半夜新春入管城，平明铜雀绿苔生。浮澌把断东风路，诉与青州借援兵。
采莲曲二首
作者：萧德藻
朝代：宋

清晓去采莲，莲花带露鲜。溪长须急桨，不是趁前船。相随不觉远，直到暮烟中。恐嗔归得晚，今日打头风。
采莲曲二首·其一
作者：萧德藻
朝代：宋
体裁：五言绝句

清晓去采莲，莲花带露鲜。溪长须急桨，不是趁前船。
采莲曲二首·其二
作者：萧德藻
朝代：宋
体裁：五言绝句

相随不觉远，直到暮烟中。恐嗔归得晚，今日打头风。
仙官峰
作者：萧振
朝代：宋
体裁：五言律诗

横北势岩岩，光摇斗极寒。当年为道士，何日转仙官。结得云霞伴，从他龙虎蟠。凭君长镇压，魑魅敢相干。
示邦人诗
作者：萧振
朝代：宋
体裁：古风

我本江海人，来守仙佛国。年丰讼牒稀，公事不留积。岂无一樽酒，约客飞大白。重念此邦人，朝饱不谋夕。顷遭两年荒，十九皆菜色。城中多饿殍，倒死臭熏陌。幸兹连岁丰，粒米弃狼籍。嬉嬉不营生，便尔轻牟麦。三日天不雨，沙田已龟坼。十家九无储，何以度饥厄。我为此邦忧，夜眠不安席。愿天岁岁丰，愿尔痛俭啬。一年三年储，三年九年食。尧汤虽在上，丰歉岂可测。
句
作者：萧敬夫
朝代：宋

八风捲地翻雷雨，万甲从天骤雪騣。
句
作者：萧曰復
朝代：宋
体裁：句

民得食天全命脉，令从心地起根芽。
沁园春·士籍令行
作者：萧某
朝代：宋

士籍令行，伯仲分明，逐一排连。
问子孙何习，父兄何业，明经词赋，右具如前。
最是中间，娶妻某氏，试问于妻何与焉。
乡保举，那当着押，开口论钱。
祖宗立法于前。
又何必更张万万千。
算行关改会，限田放籴，生民凋瘵，膏血既朘。
只有士心，仅存一脉，今又艰难最可怜。
谁作俑，陈坚伯大，附势专权。
沁园春·讥陈伯大御史
作者：萧某
朝代：宋
体裁：词

士籍令行，伯仲分明，逐一排连。问子孙何习，父兄何业，明经词赋，右具如前。最是中间，娶妻某氏，试问于妻何与焉。乡保举，那当著押，开口论钱。祖宗立法于前。又何必更张万万千。算行关改会，限田放籴，生民凋瘁，膏血俱朘。只有士心，仅存一脉，今又艰难最可怜。谁作俑，陈坚伯大，附势专权。
沁园春·讥陈伯大御史
作者：萧某
朝代：宋
体裁：词

士籍令行，伯仲分明，逐一排连。问子孙何习，父兄何业，明经词赋，右具如前。最是中间，娶妻某氏，试问于妻何与焉。乡保举，那当著押，开口论钱。祖宗立法于前。又何必更张万万千。算行关改会，限田放籴，生民凋瘵，膏血既朘。只有士心，仅存一脉，今又艰难最可怜。谁作俑，陈坚伯大，附势专权。
癸水亭次曾宏正韵
作者：萧桂林
朝代：宋

□□□古碑，神奇永符谶。履岩俯冯夷，坐石存精祲。拂剑逼珠光，乘槎掉柯枋。风清明月怀，云隐高山兴。
癸水亭次曾宏正韵
作者：萧桂林
朝代：宋

□□□古碑，神奇永符谶。
履岩俯冯夷，坐石存精祲。
拂剑逼珠光，乘槎掉柯枋。
风清明月怀，云隠高山兴。
还珠洞次曾宏正韵
作者：萧桂林
朝代：宋
体裁：七言律诗

标柱征南不记春，未应追感泪流痕。岩虚生白□心地，波洑澄清肃耳根。壮士于斯留显迹，大夫非此赋招魂。江山今古人何在，战马嘶风忆故园。
卖花声·春雨
作者：萧汉杰
朝代：宋
体裁：词

湿逗晚香残。春浅春寒，洒窗填户著幽兰。惨惨悽悽仍滴滴，做出多般。和霰撒珠盘。枕上更阑。芭蕉怨曲带愁弹。绿遍阶前苔一片，晓起谁看。
卖花声·湿逗晚香残
作者：萧汉杰
朝代：宋

湿逗晚香残。
春浅春寒，洒窗填户着幽兰。
惨惨凄凄仍滴滴，做出多般。
和霰撒珠盘。
枕上更阑。
芭蕉怨曲带愁弹。
绿遍阶前苔一片，晓起谁看。
卖花声（春雨）
作者：萧汉杰
朝代：宋
体裁：词

湿逗晚香残。春浅春寒，洒窗填户著幽兰。惨惨凄凄仍滴滴，做出多般。和霰撒珠盘。枕上更阑。芭蕉怨曲带愁弹。绿遍阶前苔一片，晓起谁看。
浪淘沙令·中秋雨
作者：萧汉杰
朝代：宋
体裁：词

愁似晚天云。醉亦无凭。秋光此夕属何人。贫得今年无月看，留滞江城。夜起候檐声。似雨还晴。旧家谁信此时情。唯有桂香时入梦，勾引诗成。
浪淘沙（中秋雨）
作者：萧汉杰
朝代：宋
体裁：词

愁似晚天云。醉亦无凭。秋光此夕属何人。贫得今年无月看，留滞江城。夜起候檐声。似雨还晴。旧家谁信此时情。惟有桂香时入梦，勾引诗成。
菩萨蛮·春愁一段来无影
作者：萧汉杰
朝代：宋

春愁一段来无影。
着人似醉昏难醒。
烟雨湿阑干。
杏花惊蛰寒。
唾壶敲欲破。
绝叫凭谁和。
今夜欠添衣。
那人知不知。
菩萨蛮·春雨
作者：萧汉杰
朝代：宋
体裁：词

春愁一段来无影。著人似醉昏难醒。烟雨湿阑干。杏花惊蛰寒。唾壶敲欲破。绝叫凭谁和。今夜欠添衣。那人知不知。
蝶恋花（春燕和韵）
作者：萧汉杰
朝代：宋
体裁：词

一缕春情风里絮。海阔天高，那更云无数。娇颤画梁非为雨。怜伊只合和伊去。欲话因缘愁日暮。细认帘旌，几度来还去。万一这回航可渡。共渠活处寻条路。
题五龙庙
作者：萧注
朝代：宋

五龙兄弟古英名，今日拏舟过悦城。
莫向草茅久盘屈，早施霖雨活苍生。
题五龙庙
作者：萧注
朝代：宋

五龙兄弟古英名，今日拿舟过悦城。莫向草茅久盘屈，早施霖雨活苍生。
亭坐
作者：萧泰来
朝代：宋

公余终日坐閒亭，看得梅开梅叶青。
可是近来疎酒盏，酒瓶今已作花瓶。
亭坐
作者：萧泰来
朝代：宋

公馀终日坐閒亭，看得梅开梅叶青。可是近来疏酒盏，酒瓶今已作花瓶。
和崔丞劝农
作者：萧泰来
朝代：宋

昨宵雨过水平平，自不归耕却劝耕。犊卧草根黄蕴藉，鹭飞山脚白分明。瀹茶僻寺同僧话，送酒芳园见主情。父老欢呼官长醉，归鞭止信马蹄行。
和崔丞劝农
作者：萧泰来
朝代：宋

昨宵雨过水平平，自不归耕却劝耕。
犊卧草根黄藴藉，鹭飞山脚白分明。
瀹茶僻寺同僧话，送酒芳园见主情。
父老欢呼官长醉，归鞭止信马蹄行。
寿友人
作者：萧泰来
朝代：宋
体裁：七言律诗

休运珍符应半千，崧高维岳再生贤。子孙已见钟三秀，富贵端应擅两全。日月休惊双转毂，甲庚从喜一周天。不须更把庄椿祝，镇作蓬壶不老仙。
满江红·寿大山兄
作者：萧泰来
朝代：宋
体裁：词

七十人稀，尝记得、少陵旧语。谁知道、五园庵主，寿今如许。书底青瞳如月样，镜中黑鬓无双处。与人间、世味不相投，神仙侣。文汉史，诗唐句。字晋帖，碑周鼓。这千年勋业，一年一部。晔晔紫芝商隐皓，猗猗绿竹淇瞻武。问先生、何处更高歌，凭椿树。
腊祭谒告
作者：萧泰来
朝代：宋
体裁：七言律诗

祠腊纷纷受誓忙，病夫药鼎对书床。官卑岂愿乘肥马，食俭惟知取瘦羊。贫见客来偏快活，老逢岁尽却悲伤。雪寒一事关心切，痴女奔波道路长。
觅竹栽谢
作者：萧泰来
朝代：宋
体裁：七言律诗

一日非君不可无，当邻乞得种鱼都。珠连呈舍排成次，玉立云台画出图。淇奥每思文事业，渭川肯作富规模。自锄月地分行列，准拟清风十万夫。
赠星学张月台
作者：萧泰来
朝代：宋
体裁：古风

富与贵在天，君子不谓性。贤不肖在人，君子不谓命。是以张月台，可疑亦可信。修身以俟之，人定天亦定。
霜天晓角·梅
作者：萧泰来
朝代：宋
体裁：词

千霜万雪。受尽寒磨折。赖是生来瘦硬，浑不怕、角吹彻。清绝。影也别。知心惟有月。元没春风情性，如何共、海棠说。
霜天晓角·梅
作者：萧泰来
朝代：宋
体裁：词

千霜万雪。受尽寒磨折。赖是生来瘦硬，浑不怕、角吹彻。清绝。影也别。知心惟有月。原没春风情性，如何共、海棠说。
题梅坛毛庆甫云悦楼二首
作者：萧泰来
朝代：宋

楼立梅峰最上头，日随元气与浮游。道心快活云心似，飞去飞来得自由。一收二百里间云，诗几琴窗总向君。独乐何如同乐好，阑子欠著老夫分。
题梅坛毛庆甫云悦楼二首·其一
作者：萧泰来
朝代：宋

楼立梅峯最上头，日随元气与浮游。
道心快活云心似，飞去飞来得自由。
题梅坛毛庆甫云悦楼二首·其一
作者：萧泰来
朝代：宋

楼立梅峰最上头，日随元气与浮游。道心快活云心似，飞去飞来得自由。
题梅坛毛庆甫云悦楼二首·其二
作者：萧泰来
朝代：宋

一收二百里间云，诗几琴窗总向君。
独乐何如同乐好，阑子欠着老夫分。
题梅坛毛庆甫云悦楼二首·其二
作者：萧泰来
朝代：宋

一收二百里间云，诗几琴窗总向君。独乐何如同乐好，阑子欠著老夫分。
题渊明祠
作者：萧泰来
朝代：宋
体裁：五言律诗

地号古柴桑，荒祠驿道傍。松含义熙节，菊带晋时香。拂石看碑记，斟泉当酒觞。无由归未得，稽首意皇皇。
别惠山赠璋山主
作者：萧渊
朝代：宋

三年爱山来几回，携筇蹑履真悠哉。片石可枕云可偎，愆期不到萦吾怀。中藉高僧还有才，能与佳胜为良媒。汲泉煮茗何欢咍，松边竹下容琴杯。我嗟官满今还台，欲去不忍须重来。慇勤慇勤孰与偕，寒猿老鹤声相哀。山有情兮韫琼瑰，愿泉无穷兮滋九垓。它时再赏登崔嵬，约师把手忘形骸。
别惠山赠璋山主
作者：萧渊
朝代：宋

三年爱山来几回，携筇蹑履真悠哉。
片石可枕云可偎，愆期不到萦吾怀。
中藉高僧还有才，能与佳胜为良媒。
汲泉煮茗何欢咍，松边竹下容琴杯。
我嗟官满今还台，欲去不忍须重来。
慇懃慇懃孰与偕，寒猿老鹤声相哀。
山有情兮韫琼瑰，愿泉无穷兮滋九垓。
它时再赏登崔嵬，约师把手忘形骸。
留题三洲洞
作者：萧渊言
朝代：宋

山势凌空下郁迂，前森秀岛应台符。洞中古老传仙迹，望外风光接海隅。屹若臣心彊谏剖，嵌如龟腹效灵刳。清幽景致仁人乐，谁为名标胜地图。
留题三洲洞
作者：萧渊言
朝代：宋

山势凌空下鬰迂，前森秀岛应台符。
洞中古老传仙迹，望外风光接海隅。
屹若臣心彊谏剖，嵌如龟腹效灵刳。
清幽景致仁人乐，谁为名标胜地图。
乱后过隆教寺
作者：萧澥
朝代：宋
体裁：七言绝句

纸窗破碎网蜘蛛，古铁香炉灰半无。吟得诗成无笔在，闲寻枯炭壁间书。
乱定到邑
作者：萧澥
朝代：宋
体裁：七言绝句

蒙蒙野草自荣华，破屋夹茅人卖茶。满巷门基带砖石，有时认得故人家。
写乐府昭君怨后
作者：萧澥
朝代：宋
体裁：乐府曲辞

古今题品几词人，莫怨边风两鬓尘。不是丹青曾汝误，琵琶到老一宫嫔。
写林和靖梅花诗后
作者：萧澥
朝代：宋

西湖幽处卧烟霞，湖裏荷花匝四涯。
何事先生得佳句，荷花却不似梅花。
写林和靖梅花诗后
作者：萧澥
朝代：宋

西湖幽处卧烟霞，湖里荷花匝四涯。何事先生得佳句，荷花却不似梅花。
商妇怨
作者：萧澥
朝代：宋
体裁：七言绝句

骑马出门踰两年，知君鞭算地流钱。可怜儿小谁耕种，荒却原头一半田。
客中月夜
作者：萧澥
朝代：宋

茅柴白白两三杯，客裏情怀旋旋开。
正喜江头风月好，却缘风月又愁来。
客中月夜
作者：萧澥
朝代：宋

茅柴白白两三杯，客里情怀旋旋开。正喜江头风月好，却缘风月又愁来。
寇中逃山
作者：萧澥
朝代：宋

三三两两伏茅茨，有事难言只自知。心破胆寒无处著，风枝露叶亦惊疑。才入林峦屏迹时，此身自幸少人知。婴孩底苦不解事，偏是怕时方始啼。
寇中逃山·其一
作者：萧澥
朝代：宋

三三两两伏茅茨，有事难言只自知。
心破胆寒无处着，风枝露叶亦惊疑。
寇中逃山·其一
作者：萧澥
朝代：宋

三三两两伏茅茨，有事难言只自知。心破胆寒无处著，风枝露叶亦惊疑。
寇中逃山·其二
作者：萧澥
朝代：宋

才入林峦屏迹时，此身自幸少人知。婴孩底苦不解事，偏是怕时方始啼。
寇中逃山·其二
作者：萧澥
朝代：宋

纔入林峦屏迹时，此身自幸少人知。
婴孩底苦不解事，偏是怕时方始啼。
常山舟中
作者：萧澥
朝代：宋
体裁：七言绝句

两岸人家峙两楼，中间一水过行舟。倚篷碎擘桃花片，乱掷江心试急流。
度九曲岭
作者：萧澥
朝代：宋
体裁：七言绝句

崎岖石径起江滨，寸步登天苦瘦身。行到三叉开路口，更从隔岭问樵人。
戍妇词
作者：萧澥
朝代：宋
体裁：五言绝句

不恨妾空闺，只恨郎飘泊。夜月卧沙场，谁道从军乐。
戏效玉台体
作者：萧澥
朝代：宋
体裁：七言绝句

薄倖抛人轻似梭，忆君还似恨君多。此心至竟真相忆，到得恨时无奈何。
无题
作者：萧澥
朝代：宋
体裁：七言绝句

衣缝密密今垂老，襁褓咿咿渐趁行。君纵无情到闺阃，那应母子亦无情。
昭君词
作者：萧澥
朝代：宋

琵琶马上去踌躇，不是丹青偶误渠。
会得吴宫西子事，汉家此策未全疎。
昭君词
作者：萧澥
朝代：宋

琵琶马上去踌躇，不是丹青偶误渠。会得吴宫西子事，汉家此策未全疏。
江上冬日效石湖田园杂咏体
作者：萧澥
朝代：宋
体裁：七言绝句

溪落洲荒水半篙，枯杨两岸冷萧骚。田家预办来年事，加得陂头一丈高。
睡起
作者：萧澥
朝代：宋

屋外一蝉鸣树阴，矮窗睡起静沈沈。
破衣半解斜阳裏，扪得蝨时多快心。
睡起
作者：萧澥
朝代：宋

屋外一蝉鸣树阴，矮窗睡起静沈沈。破衣半解斜阳里，扪得虱时多快心。
绍定庚寅纪事
作者：萧澥
朝代：宋

民困饥寒为盗贼，却从乐处弄干戈。大都郡邑初轻视，不剪柔桑烦斧柯。稻粱平地寇难防，到处搬为塞上粮。路险林深多脱谷，东风绿偃满山秧。桑柘原头绿正肥，巢林春燕引雏飞。前村不复炊烟起，长是清明寒食时。山花依旧发新丛，沟浍池塘水自通。前日人家无间断，颓墙破灶草莱中。风动绿林千里乱，星垂黑气万家灾。可怜堕在如今劫，人祸天刑先后来。
绍定庚寅纪事·其一
作者：萧澥
朝代：宋
体裁：七言绝句

民困饥寒为盗贼，却从乐处弄干戈。大都郡邑初轻视，不剪柔桑烦斧柯。
绍定庚寅纪事·其三
作者：萧澥
朝代：宋

桑柘原头绿正肥，巢林春燕引雏飞。前村不复炊烟起，长是清明寒食时。
绍定庚寅纪事·其三
作者：萧澥
朝代：宋

桑柘原头绿正肥，巢林春燕引雏飞。
前村不復炊烟起，长是清明寒食时。
绍定庚寅纪事·其二
作者：萧澥
朝代：宋
体裁：七言绝句

稻粱平地寇难防，到处搬为塞上粮。路险林深多脱谷，东风绿偃满山秧。
绍定庚寅纪事·其五
作者：萧澥
朝代：宋
体裁：七言绝句

风动绿林千里乱，星垂黑气万家灾。可怜堕在如今劫，人祸天刑先后来。
绍定庚寅纪事·其四
作者：萧澥
朝代：宋

山花依旧发新丛，沟浍池塘水自通。前日人家无间断，颓墙破灶草莱中。
绍定庚寅纪事·其四
作者：萧澥
朝代：宋

山花依旧发新丛，沟浍池塘水自通。
前日人家无间断，颓墙破竈草莱中。
读史
作者：萧澥
朝代：宋

雁门翼处不身亲，成事安知非楚人。何事当年良史笔，啬于一传著功臣。何事汉庭羞哙伍，竟于钟室起疑猜。腰间刀剑少年气，尚出淮阴跨下来。
读史·其一
作者：萧澥
朝代：宋

雁门翼处不身亲，成事安知非楚人。
何事当年良史笔，啬于一传着功臣。
读史·其一
作者：萧澥
朝代：宋

雁门翼处不身亲，成事安知非楚人。何事当年良史笔，啬于一传著功臣。
读史·其二
作者：萧澥
朝代：宋
体裁：七言绝句

何事汉庭羞哙伍，竟于钟室起疑猜。腰间刀剑少年气，尚出淮阴跨下来。
读文君白头吟
作者：萧澥
朝代：宋
体裁：七言绝句

不顾此身轻夜驰，晚年吟苦亦奚为。从来簪折瓶沈事，已在双鬟暗合时。
读秦纪
作者：萧澥
朝代：宋

筑了连云万里城，春风弦管醉中听。
凄凉六籍寒灰裏，宿得咸阳火一星。
读秦纪
作者：萧澥
朝代：宋

筑了连云万里城，春风弦管醉中听。凄凉六籍寒灰里，宿得咸阳火一星。
过东平悼曾英甫
作者：萧澥
朝代：宋
体裁：七言绝句

前时来客此山居，同醉梅边酒几壶。不道后来成死别，影堂吟落一灯孤。
还安舟中
作者：萧澥
朝代：宋

乱蝉鸣咽夕阳天，杨柳阴中几客船。岸下长江流浩浩，谁知岸上有乾田。
还安舟中
作者：萧澥
朝代：宋

乱蝉鸣咽夕阳天，杨柳阴中几客船。
岸下长江流浩浩，谁知岸上有干田。
避乱山家
作者：萧澥
朝代：宋

野人生长在高山，道路崎岖轻往还。长是五更炊未熟，已笼鸡鸭送林间。深村林麓冷飕飕，满眼风光总是愁。日月羡渠双喜鹊，自跳自掷树梢头。
避乱山家·其一
作者：萧澥
朝代：宋
体裁：七言绝句

野人生长在高山，道路崎岖轻往还。长是五更炊未熟，已笼鸡鸭送林间。
避乱山家·其二
作者：萧澥
朝代：宋
体裁：七言绝句

深村林麓冷飕飕，满眼风光总是愁。日月羡渠双喜鹊，自跳自掷树梢头。
重过邓村
作者：萧澥
朝代：宋
体裁：七言绝句

瘦竹挑云过此村，十年前事总销魂。当时新庙曾题字，壁老泥枯半不存。
雪晴
作者：萧澥
朝代：宋

一雪晓来旋放晴，瓦沟余滴响中庭。
开窗已上三竿日，满岭松梢醉未醒。
雪晴
作者：萧澥
朝代：宋

一雪晓来旋放晴，瓦沟馀滴响中庭。开窗已上三竿日，满岭松梢醉未醒。
韶口山家
作者：萧澥
朝代：宋
体裁：七言绝句

茅屋一区山四围，门前蓣圃带茭池。儿童似骇儒衣到，两两三三壁缝窥。
题东篱采菊图
作者：萧澥
朝代：宋
体裁：七言绝句

倒樽醉卧菊篱边，此段风流亦偶然。要识先生独醒处，平生心事在寒泉。
题壶
作者：萧澥
朝代：宋

望断碧云无白衣，一春长是独醒时。
烦君卷舌东风裏，休劝饥人食肉糜。
题壶
作者：萧澥
朝代：宋

望断碧云无白衣，一春长是独醒时。烦君卷舌东风里，休劝饥人食肉糜。
题或林尼院壁
作者：萧澥
朝代：宋
体裁：七言绝句

剪剪香云翠影寒，更无红粉旧时痕。祇因曾悟桃花偈，閒却春风梦几番。
题汪水云诗卷
作者：萧灼
朝代：宋
体裁：古风

朔风卷雨东南昏，铜仙泪洒辞吴门。间关万里踏燕月，埃沙扑面愁人魂。携琴早晚随王母，不似瑶池旧歌舞。南冠岌岌操南音，此意此心千万古。十年归来两鬓霜，袖有诗史继草堂。西游苍梧北太华，笔端传入古锦囊。甫也再拜杜鹃血，颍乎冥入冰炭肠。一朝访我茅屋下，朔风易水为余写。黄金好铸钟子期，知君不是黄冠师。
春归二绝和高希远韵
作者：萧炎
朝代：宋

厨供樱笋上春盘，把酒留春少住难。
只是檐花前夜雨，明朝便作酿梅看。
春归二绝和高希远韵
作者：萧炎
朝代：宋

晴窗如暝树云遮，红紫成埃减陌车。
不信春归无绾击，尚存一架木香花。
春归二绝和高希远韵
作者：萧炎
朝代：宋

晴窗如暝树云遮，红紫成埃减陌车。不信春归无绾系，尚存一架木香花。厨供樱笋上春盘，把酒留春少住难。祇是檐花前夜雨，明朝便作酿梅看。
春归二绝和高希远韵·其一
作者：萧炎
朝代：宋

晴窗如暝树云遮，红紫成埃减陌车。不信春归无绾系，尚存一架木香花。
春归二绝和高希远韵·其一
作者：萧炎
朝代：宋

晴窗如暝树云遮，红紫成埃减陌车。
不信春归无绾繫，尚存一架木香花。
春归二绝和高希远韵·其二
作者：萧炎
朝代：宋
体裁：七言绝句

厨供樱笋上春盘，把酒留春少住难。祇是檐花前夜雨，明朝便作酿梅看。
题汪水云诗卷
作者：萧炎丑
朝代：宋

听说西湖事，分明在目前。
逋梅笼水月，坡柳弄风烟。
春梦须臾裏，旧游三十年。
把君丙子集，读罢泪潸然。
题汪水云诗卷
作者：萧炎丑
朝代：宋

听说西湖事，分明在目前。逋梅笼水月，坡柳弄风烟。春梦须臾里，旧游三十年。把君丙子集，读罢泪潸然。
小仰山
作者：萧炳
朝代：宋

万丈青山插碧天，真人炼药石依然。功成自此飞升去，屈指人间八百年。
小仰山
作者：萧炳
朝代：宋

万丈青山插碧天，真人炼药石依然。
功成自此飞昇去，屈指人间八百年。
游范萝山
作者：萧照
朝代：宋
体裁：七言绝句

萝翠松青护宝幢，烟波万里送飞艭。真人旧有吹箫事，俱傍明霞照晚江。
高宗皇帝挽词
作者：萧燧
朝代：宋

拨乱中兴事，艰难创业同。好生天地德，立极帝王功。与子基图永，居尊福禄崇。一朝违大养，悽怆栎阳宫。画翣排仙仗，龙輴去莫攀。衣冠藏汉庙，弓剑閟桥山。宇宙精神惨，臣民涕泗潸。尧阶蓂荚在，无复望慈颜。
高宗皇帝挽词·其一
作者：萧燧
朝代：宋
体裁：五言律诗

拨乱中兴事，艰难创业同。好生天地德，立极帝王功。与子基图永，居尊福禄崇。一朝违大养，悽怆栎阳宫。
高宗皇帝挽词·其二
作者：萧燧
朝代：宋

画翣排仙仗，龙輴去莫攀。衣冠藏汉庙，弓剑閟桥山。宇宙精神惨，臣民涕泗潸。尧阶蓂荚在，无复望慈颜。
高宗皇帝挽词·其二
作者：萧燧
朝代：宋

画翣排仙仗，龙輴去莫攀。
衣冠藏汉庙，弓剑閟桥山。
宇宙精神惨，臣民涕泗潸。
尧阶蓂荚在，无復望慈颜。
题汪水云诗卷
作者：萧璩
朝代：宋

璧月歌残铁骑围，银涛风急鹢舟飞。
海山运并随鰲尽，城郭身今化鹤归。
琴怨诗愁春一雨，江南渭北泪双霏。
与君厌听桑田语，一笑游丝罥落晖。
题汪水云诗卷
作者：萧璩
朝代：宋

璧月歌残铁骑围，银涛风急鹢舟飞。海山运并随鳌尽，城郭身今化鹤归。琴怨诗愁春一雨，江南渭北泪双霏。与君厌听桑田语，一笑游丝罥落晖。
冰井
作者：萧盘
朝代：宋

冰井曷无水，为与火山对。
真宰福梧人，命名适相配。
炎炎火之性，所至能为害。
冰焉压其气，转否还高泰。
祥光每发时，州人同福赉。
乃至井若冰，其义故有在。
我来酌冰井，其美同沆瀣。
初疑蓬岛脉，又雅林泉派。
井窦倘依然，古基尽亡昧。
半为土烟没，半为石缺坏。
于时初下车，未暇整颓溃。
州城百舍敝，缔创岂容怠。
旧者为之新，露者为之盖。
卑污易以高，狭小易以大。
于公无所侵，于私无所贷。
一诚与规画，黾勉及三载。
始来想井基，指示经数辈。
引绳取其直，立标正其界。
开凿三尺余，适与古基会。
西偏甃坚完，界不差井怪。
三隅彷佛见，砖师且徐缀。
此井信有神，州人亦嗟怪。
井前为开池，引水成沟浍。
所防三伏天，饮者成羣队。
井名未磨灭，自我发沉晦。
□□□□□，所虑规模隘。
堑崖基坎穴，伐木除荒秽。
装点自天成，可为州胜概。
碧塘寺之腹，青山寺之背。
环翠既控引，泉水亦襟带。
三宝杂装严，七宝旧豪迈。
对面瞻神霄，出门远阛阓。
登临益增价，顾盼无凡态。
往往市人来，如在琼壶内。
往往士人来，如出尘笼外。
我常引客至，五马随双旆。
暂脱簿领巾，忽然无障碍。
怡神八极远，濯体清风快。
临池似山涧，酩酊常所戒。
屡作谢公游，敢望苍生待。
虽无异政绩，薄有循良最。
寄语此冰泉，为我留遗爱。
梧州
作者：萧盘
朝代：宋

吟拾江边金翠羽，醉骑海上玉麟腰。
清谈试茗游冰井，至乐观鱼坐鑑桥。
冰井
作者：萧磐
朝代：宋

冰井曷无水，为与火山对。真宰福梧人，命名适相配。炎炎火之性，所至能为害。冰焉压其气，转否还高泰。祥光每发时，州人同福赉。乃至井若冰，其义故有在。我来酌冰井，其美同沆瀣。初疑蓬岛脉，又雅林泉派。井窦倘依然，古基尽亡昧。半为土烟没，半为石缺坏。于时初下车，未暇整颓溃。州城百舍敝，缔创岂容怠。旧者为之新，露者为之盖。卑污易以高，狭小易以大。于公无所侵，于私无所贷。一诚与规画，黾勉及三载。始来想井基，指示经数辈。引绳取其直，立标正其界。开凿三尺馀，适与古基会。西偏甃坚完，界不差井怪。三隅彷佛见，砖师且徐缀。此井信有神，州人亦嗟怪。井前为开池，引水成沟浍。所防三伏天，饮者成群队。井名未磨灭，自我发沉晦。□□□□□，所虑规模隘。堑崖基坎穴，伐木除荒秽。装点自天成，可为州胜概。碧塘寺之腹，青山寺之背。环翠既控引，泉水亦襟带。三宝杂装严，七宝旧豪迈。对面瞻神霄，出门远阛阓。登临益增价，顾盼无凡态。往往市人来，如在琼壶内。往往士人来，如出尘笼外。我常引客至，五马随双旆。暂脱簿领巾，忽然无障碍。怡神八极远，濯体清风快。临池似山涧，酩酊常所戒。屡作谢公游，敢望苍生待。虽无异政绩，薄有循良最。寄语此冰泉，为我留遗爱。
梧州
作者：萧磐
朝代：宋

吟拾江边金翠羽，醉骑海上玉麟腰。清谈试茗游冰井，至乐观鱼坐鉴桥。
句
作者：萧肃
朝代：宋

钟声出峡口，塔影落潭心。
题汪水云诗卷
作者：萧豳
朝代：宋

孀娥灵药被谁偷，碧海青天伴夜愁。
归郭令威空化鹤，度关老子偶乘牛。
广陵散在斜阳远，梁父吟成昨雨收。
我亦云间旧鷄犬，与君相对击茶瓯。
题汪水云诗卷
作者：萧豳
朝代：宋

孀娥灵药被谁偷，碧海青天伴夜愁。归郭令威空化鹤，度关老子偶乘牛。广陵散在斜阳远，梁父吟成昨雨收。我亦云间旧鸡犬，与君相对击茶瓯。
句
作者：萧贯
朝代：宋
体裁：句

十二峣关隐空绿，兽猊呼焰椒壁馥。渴乌涓涓不相续，辘轳欲转霏红玉。百刻香残陨莲烛，九龙吐水漫寒浆。红绡佩鱼无左珰，两两趋走瞻扶桑。红萍半圭山波面，回首觚棱九霞绚。鸣鞘声从天上来，大剑高冠满前殿。
清溪
作者：萧贯
朝代：宋
体裁：五言绝句

山开明月峡，水写武陵溪。地胜人堪隐，源深客自迷。
齐山
作者：萧贯
朝代：宋
体裁：七言绝句

秋风秋浦断飞埃，路入齐山有梵台。黄菊绽时君始至，紫微去后我重来。
玉笥山
作者：萧逵
朝代：宋
体裁：七言律诗

涪翁笔下千钧重，赵尹胸中万里宽。宝墨几年藏瑞气，新亭今日敞奇观。翠屏远带斜阳淡，素练光涵夜月寒。苔碧印文公事少，谩寻诗句立栏干。
留题曹娥庙
作者：萧闢
朝代：宋
体裁：古风

屈平以楚死，死浊不死清。伍员以吴死，死暗不死明。死者人所难，一死鸿毛轻。壮哉二子为，留得不死名。曹娥以父死，年龄童未成。抱尸出洪澜，非可二子并。二子谏不从，齐秦韩魏征。娥若不之死，父葬鳣与鲸。二子死以介，娥死以孝诚。于今会稽人，事之如事生。娥若生尧时，舜不妻女英。娥若逢孔子，娥名书孝经。娥父若罹辜，岂止为缇萦。蔡邕不知娥，但爱碑上铭。我来拜祠下，古木寒云横。往往大江水，犹作哀哀鸣。安得娥有知，为我神阴灵。鼓此大江波，注入四渎平。洗濯天下心，皆行娥所行。
句
作者：萬世延
朝代：宋

莫放山虧簣，終教井及泉。
中秋寄陳碧棲
作者：萬哲
朝代：宋

秋氣清如此，秋花香奈何。
人生還健在，月色況明多。
有酒君當醉，無愁我欲歌。
樓高俯松頂，誰共酌姮娥。
絕句
作者：萬哲
朝代：宋

少日時時負百憂，從人絡馬與牽牛。
中年置此身如竹，荏苒風前得自由。
九日南山
作者：萬某
朝代：宋

南山何峩峩，群峰秀色聚。
朝暉與夕靄，無□□去住。
徘徊九折險，縈曲一川注。
懸崖置屋少，□穴亦可度。
蒼然老楠木，幾閲風霜斁。
孫枝長□許，老幹未肯仆。
昔年重九日，來者必三顧。
題詩刻峭壁，皆欲寄□□。
念我獨何人，今日追故步。
凌晨出南門，風雨怯行路。
不憚登涉難，恐失此日故。
造物亦隨人，晴明送日暮。
徐行兩柏間，杯盤共草具。
賓僚不鄙我，笑語露情愫。
他時儻再來，莫指桃源誤。
水調歌頭
作者：萬某
朝代：宋

卷盡風和雨，晴日照清秋。南山高處回首，瀟灑一扁州。且向飛霞瀹茗，還歸雲間書院，何幸有從遊。隨分了公事，同樂與同憂。少年事，湖海氣，百尺樓。蕭蕭華髮，歸興只念故山幽。今日聊修故事，□歲大江東去，應念我窮愁。不但蓴鱸□，杜若訪芳洲。
句
作者：萬椿
朝代：宋

剩栽桑柘教妻蠶。
題忠烈侯廟
作者：萬規
朝代：宋

王事多艱險不移，委身先敵大江湄。
臨危授命生前勇，列爵封侯死後祠。
龔寇已隨湍下沒，子規無復夜深悲。
欲知幽顯存忠義，勳業重光兩石碑。
題雙瀑亭
作者：萬規
朝代：宋

萬斛珠璣瀉碧空，幾年含蓄在龍宮。
春秋未斷縱橫勢，南北曾奔次第雄。
莫向寒岩長漱石，好歸滄海共成功。
曾看清夜陪明月，影破朝陽鳳入桐。
榴皮題壁
作者：葉三英
朝代：宋

求仙那得仙來訪，多積陰功至有餘。
欲悟東林沈東老，故留三十六玄書。
盛氏銜翠軒
作者：葉三錫
朝代：宋

平生丘壑心，漫浪不覊束。
青山亦解意，四時共追逐。
朝翠空濛時，北窗夢清熟。
晝寂庭戶涼，坐課黄卷讀。
此心與山違，對面若掩目。
孱顔儼如故，心境兩不觸。
宴坐收萬象，剖璞出蒼玉。
木末流夕暉，窗戶影摇綠。
相對兩青眼，悠然一笑足。
此意陶潛知，不然問玉局。
句
作者：葉儀鳳
朝代：宋

天鍾秀氣魁文陛，地湧仙源接武夷。
邵武·其一
作者：葉儀鳳
朝代：宋

溪上千峰碧玉環，瞰溪臺榭紫雲間。
鳥啼花落非人世，似在金鼇山上山。
邵武·其二
作者：葉儀鳳
朝代：宋

城南城北草如茵，綠水青山眼界新。
更問樵溪何處是，滿城桃李萬家春。
山寺
作者：葉元素
朝代：宋

一樹桃花一半空，不堪狼籍梵王宮。
山僧手把青鸞尾，背却東風掃落紅。
漁家雜興
作者：葉元素
朝代：宋

鳴榔聲裏過吳松，月似銀槃貼水中。
網得錦鱗魚數尾，豈無一尾是蛟龍。
留宿山家
作者：葉元素
朝代：宋

山翁留我宿，行倦看羣捷。
黄□滿山落，白猿終夜啼。
枕邊千里夢，窗外一聲雞。
明日登程去，何村日又西。
絕句
作者：葉元素
朝代：宋

家住夕陽江上村，一灣流水護柴門。
種來松樹高于屋，借與春禽養子孫。
自贊
作者：葉元素
朝代：宋

心事茫然兩鬢斑，十年空走利名關。
算來只合苔磯坐，釣不得魚猶得閒。
送友人從軍
作者：葉元素
朝代：宋

斗酒不爲薄，餞君千里行。
時危見豪傑，年少易功名。
旗影龍蛇動，甲光霜雪明。
天山三箭定，不請羽林兵。
七星巖
作者：葉南仲
朝代：宋

斗峯遥認舊嵩臺，爲勸耕農特地來。
短李高名光翠壁，僞劉真蹟沒蒼苔。
洞天日永風埃靜，巖竇雲收霽色開。
好景最宜供宴賞，操觚欲賦愧非才。
白石山
作者：葉原賀
朝代：宋

雲梯連石磴，香樹鎖松關。
林壑疑無路，神仙別有山。
入天章道中
作者：葉參
朝代：宋

帝俞荒址創毗耶，茂嶺烟篁占一涯。
僧入定中觀水月，客來空際辯天花。
宸章飛動凌奎彩，瀑溜清凉漲井華。
不省永和年景趣，飫聞虛座演三車。
游金庭觀
作者：葉參光
朝代：宋

迢遞人間入路遥，忽窺仙闕絕塵囂。
事尋奇異彼燕石，文載興崇是晉朝。
攻藝高樓無筆硯，養鵝靈沼識蒭蕘。
英雄雖逐年華謝，萬古真風冠碧霄。
照膽臺
作者：葉味道
朝代：宋

一水磨銅鏡面寒，人心蔽錮可誰觀。
諸君顧影清潭裏，私曲分明見肺肝。
芹溪八詠·其一
作者：葉善夫
朝代：宋

何人辟穀硯山隈，洞府藤蘿鎖不開。
煉就金丹乘鶴去，藥爐煙冷未歸來。
芹溪八詠·其七
作者：葉善夫
朝代：宋

數盡寒鴉日已昏，疏鍾隠隠隔林聞。
僧歸林下柴門靜，聲逐前村一片雲。
芹溪八詠·其三
作者：葉善夫
朝代：宋

雲谷山高列畫屏，晚來盡對更多情。
煙凝紫翠斜陽裏，一幅丹青寫不成。
芹溪八詠·其二
作者：葉善夫
朝代：宋

月光如水水連天，萬頃玻璃浸碧淵。
一顆驪珠收不去，幾回驚起卧龍眠。
芹溪八詠·其五
作者：葉善夫
朝代：宋

高人棲隠向山林，林壑幽清絕俗塵。
當日武陵人已老，誰知猶有種桃人。
芹溪八詠·其八
作者：葉善夫
朝代：宋

筆架三峰插碧虛，午來倒影落平湖。
凭高最好供吟笑，宜入王維畫裏圖。
芹溪八詠·其六
作者：葉善夫
朝代：宋

登樓眺望雪晴天，銀作高山玉作田。
最好夜深明月上，素娥滕六鬬嬋娟。
芹溪八詠·其四
作者：葉善夫
朝代：宋

芹溪處士古人風，寶劍塵埋未化龍。
舊隠至今名不朽，扁題元出紫陽翁。
寒翠亭
作者：葉堪之
朝代：宋

管領江山勝，無如寒翠亭。
一朝成土梗，萬象蔽林坰。
且喜新經理，猶存舊典刑。
爲留亭柱句，姑以代鎸銘。
七夕
作者：葉夢得
朝代：宋

七夕仍殘暑，三年記此宵。
傍簷依嶺月，欹枕聽江潮。
瓠大何妨拙，槎迴未覺遥。
何須論乞巧，河漢望星橋。
三月八日草堂獨坐
作者：葉夢得
朝代：宋

四年身不到吾廬，底處仍堪話左符。
閉閣漫憐公事少，投簪敢說宦情無。
軍聲早已吞窮寨，使指何時返舊都。
故作茅堂開水檻，要知心自在江湖。
三次韻
作者：葉夢得
朝代：宋

荒林寂寂鳥飛飛，舊事那容數一圻。
山色自憐雲泱莽，暮寒猶作雨霏微。
談餘故喜珠仍在，境勝端知玉有輝。
問取塔中黄面老，此生何處是真歸。
久不飲酒厨人獻白醪却之
作者：葉夢得
朝代：宋

老大無堪百不能，年来但可飲三升。
齋厨何用須佳釀，莫遣征南誤見稱。
二月六日虜兵犯歷陽方出師客自吴江来有寄聲道湖山之適趣其歸者慨然寫懷
作者：葉夢得
朝代：宋

松江浪静如鏡平，菰蒲長春秋水生。
晴沙回鴈久未到，坐想白鷗增眼明。
五年辜負釣船約，故人疑我真逃盟。
豈知塵纓不易濯，正想滄浪之水清。
朝来鐵馬暗江北，中流疊鼓雲濤傾。
樓船十萬下采石，旗纛滅没天戈横。
書生事業今乃爾，授鉞孰敢辭專征。
豈無傳檄走飛騎，漫復長嘯登高城。
文思天子民父母，大度未忍鏖奇兵。
澶淵一矢安五世，明日儻或傳諸營。
余每歲病肺往往坐達旦去冬以来偶不作遂得安眠
作者：葉夢得
朝代：宋

衰殘每苦病相纒，粗喜今年勝去年。
未說清樽酬？醉，且欣高枕得安眠。
風塵不報邊烽入，聖澤頻聞好語傳。
可是淮陽真卧治，滿囊空費大農錢。
偶書爲山亭五首·其一
作者：葉夢得
朝代：宋

爲山亭下小巑岏，只欠蕭蕭竹數竿。
但遣飛流時潄玉，且將歸思爲翁寬。
偶書爲山亭五首·其三
作者：葉夢得
朝代：宋

僚吏相哀白事稀，抱琴時自弄清徽。
何妨共倒樽中渌，不怕鳴騶問道歸。
偶書爲山亭五首·其二
作者：葉夢得
朝代：宋

微風似與洗庭除，石枕蠻藤不負予。
八尺方牀聊已足，可須仍要讀殘書。
偶書爲山亭五首·其五
作者：葉夢得
朝代：宋

使節交馳數路分，頗知旰食念前軍。
疾須圖上金城策，一見真？勝百聞。
偶書爲山亭五首·其四
作者：葉夢得
朝代：宋

羶穢初聞潁水清，東君更復過蒙城。
應須鄂渚兵同入，賊壘聊煩盡剗平。
偶至劉少師園二首·其一
作者：葉夢得
朝代：宋

葉底黄鸝一再鳴，故知久住識人情。
習家池館元無禁，應笑山公自懶行。
偶至劉少師園二首·其二
作者：葉夢得
朝代：宋

老木參天拱十圍，何妨桃李間相依。
却憐韓令功如許，不爲山丹少霽威。
八月二十日
作者：葉夢得
朝代：宋

？覺凉風入，軒窗自亦幽。
漫能持麈尾，終憶釣槎頭。
我從添老，愁予不爲秋。
八聲甘州
作者：葉夢得
朝代：宋

又新正過了，問東風、訊息幾時來。笑春工多思，留連底事，猶未輕回。應為瑤刀裁翦，容易惜花開。試向湖邊望，幾處寒梅。好是綠莎新徑，剩安排芳意，特地重栽。便從今追賞，莫遣暫停杯。有千株、深紅淺白，倩緩歌、急管與相催。憑看取，暖煙細靄，先到高臺。
八聲甘州
作者：葉夢得
朝代：宋

問浮家泛宅，自玄真、去後有誰來。漫煙波千頃，雲峰倒影，空翠成堆。可是溪山無主，佳處卻徘徊。暮雨卷晴野，落照天開。老去餘生江海，伴遠公香火，猶有宗雷。便何妨元亮，攜酒間相陪。寄清談、芒鞋筇杖，更盡驅、風月入尊罍。江村路，我歌君和，莫棹船回。
八聲甘州
作者：葉夢得
朝代：宋

寄知還倦鳥，對飛雲、無心兩難齊。漫飄然欲去，悠然且止，依舊山西。十畝荒園未遍，趁雨卻鋤犁。敢忘鄰翁約，有酒同攜。況是巖前新創，帶小軒橫絕，松桂成蹊。試憑高東望，雲海與天低。送滄波、浮空千里，照斷霞、明滅卷晴霓。君休笑，此生心事，老更沈迷。
八聲甘州
作者：葉夢得
朝代：宋

故都迷岸草，望長淮、依然繞孤城。想烏衣年少，芝蘭秀髮，戈戟雲橫。坐看驕兵南渡，沸浪駭奔鯨。轉盼東流水，一顧功成。千載八公山下，尚斷崖草木，遙擁崢嶸。漫雲濤吞吐，無處問豪英。信勞生、空成今古，笑我來、何事愴遺情。東山老，可堪歲晚，獨聽桓箏。
再任後遣模歸按視石林四首·其一
作者：葉夢得
朝代：宋

巖石三年别，君恩未許歸。
從誰尋草徑，爲我欵荆扉。
舊繞山千疊，新添竹一圍。
故人如見問，端欲掛朝衣。
再任後遣模歸按視石林四首·其三
作者：葉夢得
朝代：宋

插架環千軸，傳家有舊書。
展舒慚几案，凉曝闕庭除。
破屋防懸溜，殘編足蠹魚。
好須重檢校，扃鎻莫令疏。
再任後遣模歸按視石林四首·其二
作者：葉夢得
朝代：宋

白髮萱堂上，孩兒更共懷。
弄孫那得見，將母竟難諧。
已絕功名望，猶疑出處乖。
此心終未穩，何處復安排。
再任後遣模歸按視石林四首·其四
作者：葉夢得
朝代：宋

細路穿南嶺，新松幾許長。
毋庸馳馬足，祇擬轉羊膓。
便作高亭好，初非亂石妨。
兩溪渾在眼，似欲見帆檣。
再次韻
作者：葉夢得
朝代：宋

頽垣敗屋落花飛，草草春光亦故圻。
但愛野塘輸渌净，不知風景轉清微。
帳空尚憶猿驚曉，基廢猶傳鳳覽輝。
女几自無平賊意，坐來休笑久忘歸。
再答
作者：葉夢得
朝代：宋

生涯久許捕魚郎，鳬鴈相追不亂行。
但遣陶廬有松徑，不辭楚酒醉椒漿。
交情老柏寒方見，妙語靈珠夜有光。
回首漸知歸路好，已看梅柳動初陽。
再至建康·其一
作者：葉夢得
朝代：宋

老罷那知力已疲，君恩誤遣出車詩。
金湯自鞏中原地，熊虎空高大將旗。
江海百神朝魏闕，風雲千里護彤墀。
白頭再啟征西將，深愧甘棠咏去思。
再至建康·其二
作者：葉夢得
朝代：宋

推轂何堪付老儒，腰間仍佩玉麟符。
千門萬户照天闕，二水三山非故廬。
談笑定誰能却敵，衰慵真自笑非夫。
淮南金鼓連滄海，爲趣嫖姚速破胡。
再賦
作者：葉夢得
朝代：宋

惠崇殘筆老尤奇，袖裏溪山每自随。
欲識滄波無限意，此間惟許當家知。
劉太保招撫淮北劉馬軍屢奏捷
作者：葉夢得
朝代：宋

先聲已起故將軍，卧治何勞病使君。
冠带豈能忘舊俗，山河自亦惡妖氛。
羽書奏捷無留敵，輿地論封有策勲。
横槊賦詩非我事，車書會復見斯文。
千秋歲
作者：葉夢得
朝代：宋

曉煙溪畔。曾記東風面。化工更與重裁翦。額黃明豔粉，不共妖紅軟。凝露臉。多情正似當時見。誰相滄波岸。特地移閒館。情一縷，愁千點。煩君搜妙語，為我催清宴。須細看。粉粉亂蕊空凡豔。
千秋歲
作者：葉夢得
朝代：宋

雨聲蕭瑟，初到梧桐響。人不寐，秋聲爽。低簷燈暗淡，畫幕風來往。誰共賞。依稀記得船篷上。拍岸浮輕浪。水闊菰蒲長。相別浦，收橫綱。綠蓑衝瞑□，艇子搖雙槳。君莫忘。此情猶是當時唱。
南歌子
作者：葉夢得
朝代：宋

雨惜山容斂，雲矜棹影開。忽看霽色射林隈。為問湖亭清影、為誰來。盡洗歸時路，重傾醉後杯。未應霜雪遽相催。留得佳期猶在、共徘徊。
南歌子
作者：葉夢得
朝代：宋

麥隴深初轉，桃溪曲漸成。綠槐重疊午陰清。更有榴花一朵、照人明。畫棟清微暑，疏簾入晚晴。請君坐待縠紋平。看取紅幢翠蓋、引前旌。
南鄉子
作者：葉夢得
朝代：宋

小院雨新晴。初聽黃鸝第一聲。滿地綠陰人不到，盈盈。一點孤花尚有情。卻傍水邊行。葉底跳魚浪自驚。日暮小舟何處去，斜橫。衝破波痕久未平。
南鄉子
作者：葉夢得
朝代：宋

山畔小池臺。曾記幽人著意栽。亂石參差春至晚，徘徊。素景衝寒卻自開。絕絕照瓊瑰。孤負芳心巧翦裁。應恐練裙驚縞夜，殘杯。且放疏枝待我來。
南鄉子
作者：葉夢得
朝代：宋

淺碧蘸鱗鱗。照眼全無一點塵。百草千花都過了，初新。翠竹高槐不佔春。歌嘯墮綸巾。午醉醒來尚欠伸。待得月明歸去也，青苹。更有涼風解送人。
卜算子
作者：葉夢得
朝代：宋

新月掛林梢，暗水鳴枯沼。時見疏星落畫簷，幾點流螢小。歸意已無多，故作連環繞。欲寄新聲問採菱，水闊煙波渺。
卜算子
作者：葉夢得
朝代：宋

曉雨洗新妝，豔豔驚衰眼。不趁東風取次開，待得清霜晚。曲港照迴流，影亂微波淺。作態低昂好自持，水闊煙波遠。
去歲以九日期賀子忱徐惇濟祝子權爲松竹臺之會作寒字韻詩唱酬數次今歲郡齋獨坐慨然有懷復用前韻寄惇濟子權時皆在湖州
作者：葉夢得
朝代：宋

地近中原怯早寒，一杯何處復追歡。
同尋澗壑閒誰共，强逐風塵老自難。
歸夢孰知元有約，故情應得舊相看。
閉關且示維摩病，圖畫他年付瓦官。
又明日復同惇立總領吴德素運使章思台過天禧寺登雨花臺再用前韻
作者：葉夢得
朝代：宋

言經朱雀桁，復度白雞年。
謝公不可見，廢壘蔓草纒。
三日瞰坰牧，所懷多昔賢。
陂陀北城墩，誰可作九泉。
石頭控峥嶸，目盡西南天。
定都記孔明，赤壁方凱旋。
惟初鼎足計，用意良已虔。
更作長干行，秦淮亂清漣。
殘春掃餘花，密葉未有蟬。
高臺略四遠，綠野浮芊眠。
午陰久未移，幽景爲我延。
使君固不凡，况有嘉客先。
老大百念息，爨餘豈遺烟。
了知塵外心，本自無間然。
又答
作者：葉夢得
朝代：宋

家聲合繼紫微郎，不獨詩同沈鮑行。
晚歲清談淹幕府，中原喜氣望壺漿。
頗聞時論憐衰朽，空愧君恩負寵光。
肯許輞川期後約，彈冠知不借王陽。
句
作者：葉夢得
朝代：宋

逸人舊住子午谷，詩客獨尋丁卯橋。
同惇立游蒋山謁寶公塔王荆公墓晚過草堂寺周顒故宅也
作者：葉夢得
朝代：宋

我居在城府，再至俄二年。
豈無山水心，可奈簿領纒。
今晨偶乘興，適此賓從賢。
零雨洗驕陽，谷中聽流泉。
憑高快遠覽，正見江浮天。
至人本無心，與我常周旋。
誰云喚不譍，汝意自不虔。
麥隴稍已滋，横水漲微漣。
佳城倚華表，拱木埋貂蟬。
暮過草堂寺，借榻聊暫眠。
不復聞怨鶴，茅簷但連延。
歸路踐落日，羣峰鬱相先。
回風送遠響，墟里生晚煙。
吾廬悵何許，東望良慨然。
哭趙叔問
作者：葉夢得
朝代：宋

劉氏磐石宗，略分天下半。
斯文獨更生，落落分族冠。
探書到千古，極意在理亂。
故宜蕭長倩，憂國共長算。
我懷崇蘭君，多學真一貫。
束髮踵癯儒，長檠媚空案。
胸中行秘書，領略能默斷。
埋光久不暴，玉石終自判。
中年立周行，杞梓見脩幹。
雍容視出處，未可亟招喚。
坐令護都水，不特美先漢。
荷囊侍丹扆，正訝歸稍緩。
爲棄天閑，一往謝覊絆。
黄壚閉白玉，萬事風雨散。
訃来爲失聲，涕落傷老伴。
孰知錦囊心，無復銀鈎腕。
柯山渺何許，日月忽已換。
平生渾金質，反覆要熟看。
至寶琢寒泓，誰？撫遺玩。
尚有千字碑，臨風寄長歎。
四次韻
作者：葉夢得
朝代：宋

雨厭殘雲暝不飛，亂紅猶欲點春圻。
蒋陵路絕人誰到，蕭寺庭荒迹已微。
偃蹇松篁空自老，參差觀閣舊相輝。
令威等是千年客，想有遼東獨鶴歸。
夜聽莫撫幹彈琴流水操
作者：葉夢得
朝代：宋

故山不在眼，遠想流水聲。
佳人南風手，起我澗谷情。
十載厭鼙鼓，囂塵亂鳴鉦。
蕭然洗病耳，爲鼓一再行。
度險微斷續，奔前忽琮琤。
凄風拉遠響，薄月當微明。
亂石拱高下，回環亦峥嶸。
吾歸正自爾，猛士方西征。
年少勇過我，犬羊羶王城。
請更平戎操，盡掃洛河清。
定風波
作者：葉夢得
朝代：宋

千步長虹跨碧流。兩山浮影轉螭頭。付與詩人都總領。風景。更逢仙客下瀛洲。嫋嫋涼風吹汗漫。平岸。遙空新卷絳河收。卻怪姮娥真好事。須記。探支明月作中秋。
定風波
作者：葉夢得
朝代：宋

斜漢初看素月流。坐驚金餅出雲頭。華髮蕭然吹素領。光景。何妨分付屬滄洲。莫待霜花飄爛漫。蘋岸。更憑佳句盡拘收。解與破除消萬事。猶記。一尊同得二年秋。
定風波
作者：葉夢得
朝代：宋

渺渺空波下夕陽。睡痕初破水風涼。過雨歸雲留不住。何處。遠村煙樹半微茫。莫笑經年人老矣。歸計。得遲留處也何妨。老子興來殊不淺。簾卷。更邀明月坐胡床。
定風波
作者：葉夢得
朝代：宋

破萼初驚一點紅。又看青子映簾櫳。冰雪肌膚誰復見。清淺。尚餘疏影照晴空。惆悵年年桃李伴。腸斷。只應芳信負東風。待得微黃春亦暮。煙雨。半和飛絮作濛濛。
寄潭州謝城父
作者：葉夢得
朝代：宋

南國波濤已過春，稍清羣盗剪荆榛。
孰知賈傅傾多士，但說番君得遠民。
痛飲千鐘應可强，傳書一紙未能頻。
臺評袖裏猶多在，莫枉汀洲詠白蘋。
寄順昌劉節使
作者：葉夢得
朝代：宋

四海胡塵久未清，遥聞苦戰有奇兵。
妖氛盡掃人誰敵，捷奏初傳我亦驚。
授鉞已欣傳帝澤，揮戈終見静王城。
軒臺固有英靈在，更遣将軍得令名。
將至建康將佐出迓
作者：葉夢得
朝代：宋

遥憐部曲遠相迎，猶記當年驃騎營。
莫作揚州貴人看，箭聲聊聽餓鴟鳴。
小飲示幕府
作者：葉夢得
朝代：宋

邊書日夜急，王旅方徂征。
我非劉越石，長嘯徒登城。
緬想豺與虎，行當築鯢鯨。
傳車日邊来，風雷走天聲。
黄旗三面至，捷奏紛紛横。
天險限南北，長江正東傾。
諸君亦良苦，唾口争請纓。
誰云凌煙閣，自昔無書生。
巵酒安足辭，勉當建雄名。
山間每歲正月望夜梅花正開多與客飲花下今年郡廨獨坐十四夜張暘叔晁激仲相過共話宣和間事慨然歸不能寐因以寫懷
作者：葉夢得
朝代：宋

山頭野梅白玉花，月明弄影紛横斜。
青天無雲萬峰立，下有十畝幽人家。
年年春歸不暇省，但掃雪徑尋寒葩。
老夫已忘少年事，燈火豈念更繁華。
一杯起步遍空谷，破屋歸卧暾朝霞。
陪都復来亦何有，凛凛殺氣浮高牙。
重關深鎻夜漏永，忽記昨夢翻長嗟。
景龍門前一月會，金碗賜酒餘雄誇。
神州陸沉近歸我，漢節方議通胡沙。
天翻地覆那得料，忍復更聽漁陽撾。
府中即事·其一
作者：葉夢得
朝代：宋

稍喜胡塵欲漸清，離宫雙闕照層城。
不驚巷陌銅駝没，自愧兒童竹馬迎。
衰謝詎堪仍簿領，病慵久已廢杯行。
三山不動潮頭過，洶洶江流自不平。
府中即事·其二
作者：葉夢得
朝代：宋

？坐笑往來頻，俯仰之間迹已陳。
可是猶思建鄴水，却應喜近洛陽塵。
十年遍閱三行闕，四海奔馳一老臣。
未有夷吾在江左，柴車空換兩朱輪。
建康舊俗貴重九上已諸曹皆休務祀神登北山參議馬君獨不出攜詩相過因言石林之勝次其韻
作者：葉夢得
朝代：宋

倦飛歸鳥正思還，叩户聊分半日閒。
勝事漫同談栗里，佳時休笑負龍山。
簿書已老無餘力，香火朝真有舊班。
他日尚期能過我，試窮千嶂共追攀。
徐惇濟書報甞過余石林
作者：葉夢得
朝代：宋

繞澗新添數百竿，故人書爲報平安。
似聞謖謖山風響，正想陰陰夏簟寒。
老大不能窮蠹簡，歸来便擬掛塵冠。
一杯且覓林間約，莫枉山王廢舊歡。
徐惇立相過
作者：葉夢得
朝代：宋

茅齋一曲傍寒灣，邂逅終年伴我閒。
契闊易驚成歲月，追尋空復望江山。
暫留客枕聽疏雨，遥想吾廬掩舊關。
落莫歸心誰與話，坐談聊爲起衰顔。
徐惇立罷吏部郎官出守天台待次卞山舊居因寄
作者：葉夢得
朝代：宋

嵇康不作絕交書，出處蕭然兩裕如。
錦帳不妨游省户，草堂還得賦郊居。
傾崖濺水青雲上，夾道輕陰落絮餘。
亦記舊游聊待我，未須催駕赤城車。
徽宗皇帝挽歌詞五首·其一
作者：葉夢得
朝代：宋

制作三王舊，憂勤一紀餘。
豈惟成禮樂，真欲混車書。
黼扆猶丹陛，颷輪忽紫虚。
帝鄉歸路穩，無復顧樓居。
徽宗皇帝挽歌詞五首·其三
作者：葉夢得
朝代：宋

脱屣初無戀，遺弓故不忘。
金盤徒自聳，玉椀且深藏。
付託歸真主，經營有舊章。
柏城森渭水，空愧寢中郎。
徽宗皇帝挽歌詞五首·其二
作者：葉夢得
朝代：宋

帝業承瓜瓞，天倫映棣華。
千年垂接統，四海自爲家。
畢郢終何恨，蒼梧邈已賖。
廟壖驚指顧，行路泣悲笳。
徽宗皇帝挽歌詞五首·其五
作者：葉夢得
朝代：宋

浴殿陪書詔，甘泉忝侍臣。
虚傳遊帝所，不復從時巡。
效死終何日，餘生漫此身。
攀髯如已矣，揮涕灑江濵。
徽宗皇帝挽歌詞五首·其四
作者：葉夢得
朝代：宋

卜宅軒臺近，因山禹穴深。
綴衣驚在匣，黄屋本非心。
海闊青雲隔，天高白日沉。
秋風無馬跡，惆悵属車音。
慈感蚌珠
作者：葉夢得
朝代：宋

九淵幽怪舞垂涎，游戲那知我獨尊。
應迹不辭從異類，藏身何意戀窮源。
歸來自說龍宮化，久住方驚鷲嶺存。
此話須逢老摩詰，圓通無礙本無門。
憶朱氏西澗·其一
作者：葉夢得
朝代：宋

澗下流泉澗上松，清陰盡處有層峰。
應知六月冰壺外，未許人間得暫逢。
憶朱氏西澗·其二
作者：葉夢得
朝代：宋

憶向中流置竹牀，萬錢無處買清凉。
只今路斷無来客，自撥新篘醉幾場。
懷西山
作者：葉夢得
朝代：宋

西山十畝强，高下略不齊。
嵌空抱奇秀，上有凌雲梯。
小屋八九間，茅簷敢辭低。
所欣面勢好，老稚通扶攜。
密竹轉脩徑，老松故成蹊。
仲冬景氣肅，碧草猶萋萋。
仰視天宇大，四觀渺回溪。
徐行信足力，未畏成顛躋。
用意各有適，孰云無町畦。
平生幾濡首，末路多噬臍。
不作巢幕燕，肯從觸藩羝。
胡爲濫麾鉞，坐聽鳴鼓鼙。
外物委蟲臂，全生思馬蹄。
可能三徑草，歸路老更迷。
戲方仁聲四絕句·其一
作者：葉夢得
朝代：宋

戲弄扁舟泊宅村，却尋三徑築茅墩。
雲邊此意真誰解，剩作新詩與細論。
戲方仁聲四絕句·其三
作者：葉夢得
朝代：宋

不惜囊錢信手空，荒田却擬望年豐。
天公可是憐風月，判遣詩人一例窮。
戲方仁聲四絕句·其二
作者：葉夢得
朝代：宋

水檻新開似浣花，傍溪須更作浮槎。
祗應屢費王弘酒，時要清樽對落霞。
戲方仁聲四絕句·其四
作者：葉夢得
朝代：宋

盧橘楊梅已及時，我歸先自在前期。
平生不作宣明面，浪愧將軍建鼓旗。
戲示幕客
作者：葉夢得
朝代：宋

不用黄金更築臺，一時傾蓋盡奇材。
關中豈是穰侯物，浪怕諸侯客子来。
採桑子
作者：葉夢得
朝代：宋

山蹊小路歸來晚，暮雪繽紛。尊酒殷勤。邂逅相從只有君。全家住處無人到，元在重雲。此景誰分。萬玉參差更作群。
方參議用前韻記嘗過余石林次韻答之
作者：葉夢得
朝代：宋

不復襄陽寫孟亭，草齋人道是丹青。
那知客自從文舉，但怪山能養伯齡。
世味無多真潦倒，歸心欲寄毎丁寧。
遥聞徑竹添新影，更想巖花作遠馨。
夜鶴未應真怨别，江鷗須信久忘形。
地偏故逐淵明遠，風好常隨禦寇泠。
癡坐正憐塵滿案，醉眠終倚石爲屏。
瀛洲學士煩追賦，尚記滄波接洞庭。
明日復游石頭城清凉寺再用前韻
作者：葉夢得
朝代：宋

大江洶西来，故國今幾年。
我衰倦登臨，坐愧雙行纒。
忽驚山陰集，邂逅来羣賢。
俛仰弔前古，高談注淵泉。
千巖過宿雨，餘潤滋麥天。
頽簷翳崖壁，過午不得旋。
像佛再經始，此邦心亦虔。
稍欣臺殿新，廢沼依淪漣。
坐懷馬化龍，僅作蜋捕蟬。
相傾走掣電，詎暇安枕眠。
六飛暫東巡，恨爾不少延。
單于久凋殘，屈已今我先。
衰憊乘一障，無功記凌煙。
乞身自兹始，此計君儻然。
木蘭花·玉樓春
作者：葉夢得
朝代：宋

花殘卻是春留戀。幾日餘香吹酒面。溼煙不隔柳條青，小雨池塘初有燕。波光縱使明如練。可奈落紅紛似霰。解將心事訴東風，只有啼鶯千種囀。
杜堅大夫作南窗求詩爲賦
作者：葉夢得
朝代：宋

意得不願多，心閒本長虚。
超然適有契，天地良有餘。
頗念彭澤老，所懷常晏如。
南窗僅幾何，盤薄萬古初。
束带悟已往，世紛便能疏。
懸知千載情，共有三間廬。
杜子老不遇，買田賦歸歟。
西山鬱攢空，江水繞故墟。
衡門閉松菊，亦有琴與書。
邂逅一杯酒，安知我非渠。
東園草堂新成二首·其一
作者：葉夢得
朝代：宋

官舍如何有草堂，野人熟處是難忘。
池開月映千山迥，檻静風生六月凉。
幽徑也從穿别圃，小舟還似過横塘。
深知幕府文書省，盡付甘眠亦未妨。
東園草堂新成二首·其二
作者：葉夢得
朝代：宋

密覆荒茅已數重，中開别户更相容。
苦無公事妨人樂，多有清閑借客慵。
南浦潮平分賸水，北山路近得青松。
怪翁歸意何能緩，新築高臺見臥龍。
東山圖贊·支道林
作者：葉夢得
朝代：宋

一世所驅，顛倒軒裳。
是身何依，獨委支郎。
從容三人，亦躡其後。
人誰無言，聯一舉手。
東山圖贊·王逸少
作者：葉夢得
朝代：宋

翰墨之娛，以寫萬變。
不償一姥，笑蕺山扇。
袖手縱觀，我行故遲。
豈以懷祖，樂此逶迤。
東山圖贊·許玄度
作者：葉夢得
朝代：宋

揚眉軒然，意軼萬里。
亦將焉往，而竟斯止。
曰遠游者，以是爲游。
疾走息陰，彼將安休。
東山圖贊·謝安石
作者：葉夢得
朝代：宋

韞玉于山，燁然不枯。
我觀此容，非山澤儒。
卻顧何爲，東山之陟。
如何淮淝，乃折此屐。
次韻再答子因
作者：葉夢得
朝代：宋

人事紛紛去不留，客心空感大江流。
已拚瓠落真何用，那得鐘鳴尚不休。
鄰里朱陳無别社，江山李郭有同舟。
若爲便覓苕溪路，六月明珠剥芡頭。
次韻方仁聲惠文編
作者：葉夢得
朝代：宋

他年落筆坐生風，下舍諸郎敢長雄。
操縵不能陪衆手，斵輪終自付良工。
鏡湖漫憶歸狂客，漢上誰從過德公。
會向南溪尋舊約，别開小徑共相通。
次韻程伯禹用時字韻見寄二首·其一
作者：葉夢得
朝代：宋

衰病侵尋豈故時，暮年懷抱祇公知。
彊論出處初無意，底有文章更好奇。
王氣山川元自壮，歸心茅竹敢嫌卑。
中原趣下王正曆，盡使遺民復漢儀。
次韻程伯禹用時字韻見寄二首·其二
作者：葉夢得
朝代：宋

漢道中興此一時，虞亡不臘爾何知。
地中鳴角無多怪，堂上論兵固有奇。
夢櫟那求梁棟遠，搶榆正羡羽翰卑。
淮陽汲直猶高卧，願看簫韶集鳳儀。
次韻程伯禹贈宗室趙朝請
作者：葉夢得
朝代：宋

人物相望不並時，使君水鑑有真知。
未論理窟傾三語，只鬭詩壇自一奇。
擾擾干戈猶戰伐，紛紛簿領更喧卑。
應須便作高軒過，好德何人佐我儀。
次韻答激仲
作者：葉夢得
朝代：宋

牛渚誰逢臨汝郎，參軍暫肯佐戎行。
世緣不擬營三窟，人事那求饋五漿。
春近嶺梅横暗蕊，夜寒霜月落飛光。
十年情話何由盡，我亦傷心嘆渭陽。
次韻馬參謀新作山亭
作者：葉夢得
朝代：宋

家山千仞聳亭亭，夢繞苕溪十里青。
苦厭簿書迷老景，坐懷丘壑寄頹齡。
稚川可復尋勾漏，靈運能忘過始寧。
疊石且從開小徑，苦寒仍喜報餘馨。
天工未擬藏遺巧，物態何曾有遁形。
散策便思穿窈窕，沉鉤真欲釣清泠。
已看袖裏攜東海，端向籬中得畫屏。
半世生涯皆福地，不妨歸更侍祠庭。
次韻馬參謀蔣山開堂飯素
作者：葉夢得
朝代：宋

邂逅聊憑法供真，兹山誰謂我非鄰。
相追更喜同枝策，得意遥知了斵輪。
幽事要須塵外侣，好詩仍借鏡中人。
歸来袖裏傳新句，驚放巖花作小春。
次韻馬參議同游蒋山
作者：葉夢得
朝代：宋

華屋驚随劫火飛，江山空自繞邦圻。
靈蹤可便超千載，妙解誰從寄一微。
著屐尚堪窮碧落，據牀聊伴俯清輝。
追尋會識關心處，未怪衰翁苦憶歸。
次韻馬參議留别
作者：葉夢得
朝代：宋

戎車百兩去難攀，秣馬前驅矢石間。
析木舊津吞朔易，神都新令愯寘顔。
傳聲已報連三捷，觸熱那辭冒百艱。
束縛會看擒頡利，灰釘何待執戎蠻。
清談一笑時能共，妙語千篇未可刪。
緩带且從黄閣老，峨冠行奉紫宸班。
分攜坐歎虚懸榻，老病懷歸祇故山。
他日小舟能過我，萬峰深處有柴關。
水調歌頭
作者：葉夢得
朝代：宋

今古幾流轉，身世兩奔忙。那知一丘一壑，何處不堪藏。須信超然物外，容易扁舟相踵，分佔水雲鄉。雅志真無負，來日故應長。問騏驥，空矯首，為誰昂。冥鴻天際，塵事分付一輕芒。認取騷人生此，但有輕蓬短楫，多制芰荷裳。一笑陶彭澤，千載賀知章。
水調歌頭
作者：葉夢得
朝代：宋

何處難忘酒，朱夏日偏長。湖山地勝瀟湘，十里芰荷香。柳外新蟬驚晚，樓上疏簾垂翠，簟枕晚生涼。紈扇搖霜月，曲水泛流觴。流年去，今古夢，幾千場。虛名浮利，輸卻幾許好時光。幸有碧雲深處，存取朱顏綠鬢，流落又何妨。莫厭人世間，頻入醉中鄉。藺卿全璧我蹉跎。
水調歌頭
作者：葉夢得
朝代：宋

修眉掃遙碧，清鏡走回流。堤外柳煙深淺，碧瓦起朱樓。分付平雲千里，包卷騷人遺思，春色入簾鉤。桃李盡無語，波影動蘭舟。念謝公，平生志，在滄洲。登臨漫懷風景，佳處每難酬。卻嘆從來賢士，如我與公多矣，名跡竟誰留。惟有尊前醉，何必問消憂。
水調歌頭
作者：葉夢得
朝代：宋

江海渺千里，飄蕩嘆流年。等閒匹馬相過，乘興卻け然。十載悲歡如夢，撫掌驚呼相語，往事盡飛煙。此會真難偶，此醉且留連。酒方半，誰輕使，動離弦。我歌未闋公去，明日復山川。空有高城危檻，縹緲當筵清唱，餘響落尊前。細雨黃花後，飛雁點遙天。
水調歌頭
作者：葉夢得
朝代：宋

河漢下平野，香霧卷西風。倚空千嶂橫起，銀闕正當中。常恨年年此夜，醉倒歌呼誰和，何事偶君同。莫恨歲華晚，容易感梧桐。攬清影，君試與，問天公。遙知玉斧初斫，重到廣寒宮。付與孤光千里，不遣微雲點綴，為我洗長空。老去狂猶在，應未笑衰翁。
水調歌頭
作者：葉夢得
朝代：宋

渺渺楚天闊，秋水去無窮。兩淮不辨牛馬，輕浪舞迴風。獨倚高臺一笑，圉圉游魚來往，還戲此波中。危欄對千里，落日照澄空。子非我，安知我，意真同。鵬飛鯤化何有，滄海漫衝融。堪笑磻溪遣老，白首直鉤溪畔，歲晚忽衰翁。功業竟安在，徒自兆非熊。
水調歌頭
作者：葉夢得
朝代：宋

秋色漸將晚，霜信報黃花。小窗低戶深映，微路繞敧斜。為問山翁何事，坐看流年輕度，拚卻鬢雙華。徙倚望滄海，天淨水明霞。念平昔，空飄蕩，遍天涯。歸來三徑重掃，松竹本吾家。卻恨悲風時起，冉冉雲間新雁，邊馬怨胡笳。誰似東山老，談笑靜胡沙。
水調歌頭
作者：葉夢得
朝代：宋

霜降碧天靜，秋事促西風。寒聲隱地，初聽中夜入梧桐。起瞰高城回望，寥落關河千里，一醉與君同。疊鼓鬧清曉，飛騎引雕弓。歲將晚，客爭笑，問衰翁。平生豪氣安在，沈領為誰雄。何似當筵虎士，揮手絃聲響處，雙雁落遙空。老矣真堪愧，回首望雲中。
江城子
作者：葉夢得
朝代：宋

甘泉祠殿漢離宮。五雲中。渺難窮。永漏通宵，壺矢轉金銅。曾從鈞天知帝所，孤鶴老，寄遼東。強扶衰病步龍鍾。雪花濛。打窗風。一點青燈，惆悵伴南宮。惟有史君同此恨，丹鳳□，水雲重。
江城子
作者：葉夢得
朝代：宋

生涯何有但青山。小溪灣。轉潺湲。投老歸來，終寄此山間。茅舍半敧風雨橫，荒徑晚，亂榛菅。強扶衰病上巉巔。水雲閒。伴躋攀。湖海蒼茫，千里在吳關。漫有一杯聊自醉，休更問，鬢毛斑。
江城子
作者：葉夢得
朝代：宋

碧潭浮影蘸紅旗。日初遲。漾晴漪。我欲尋芳，先遣報春知。盡放百花連夜發，休更待，曉風吹。滿攜尊酒弄繁枝。與佳期。伴群嬉。猶有邦人，爭唱醉翁詞。應笑今年狂太守，能痛飲，似當時。
江城子
作者：葉夢得
朝代：宋

翩遷飛舞半空來。曉風催。巧縈迴。野曠天遙，回望興悠哉。欲問玉京知遠近，試攜手，上高臺。雲濤無際卷崔嵬。斂浮埃。照瓊瑰。點綴林花，真個是多才。說與化工留妙手，休盡放，一時開。
江城子
作者：葉夢得
朝代：宋

芙蓉開過雨初晴。曲池平。畫橋橫。耿耿銀河，遙下蘸空明。一舸吳松歸未得，聊共住，小蓬瀛。問君何事引前旌。趣歸程。背高城。魚鳥三年，誰道總無情。試遣他年歌此曲，應尚記，別時聲。
江城子
作者：葉夢得
朝代：宋

銀濤無際卷蓬瀛。落霞明。暮雲平。曾見青鸞、紫鳳下層城。二十五絃彈不盡，空感慨，惜餘情。蒼梧煙水斷歸程。卷霓旌。為誰迎。空有千行，流淚寄幽貞。舞罷魚龍雲海晚，千古恨，入江聲。
法眼禪師真贊
作者：葉夢得
朝代：宋

八萬四千，大悲寶目。
問此多目，孰爲正觀。
惟阿那律，無目而視。
問此真目，畢竟安在。
是法眼者，猶爲金屑。
有法無眼，有眼無法。
稽首導師，五藴皆寂。
悲觀慈觀，等大圓鏡。
頹然方牀，如夢中事。
山河大地，一切消隕。
浣溪沙
作者：葉夢得
朝代：宋

休笑山翁不住山。二年偷向此中閒。歸來贏得鬢毛斑。甕底新醅供酩酊，城頭曲檻俯淙潺。山翁老去此山間。
浣溪沙
作者：葉夢得
朝代：宋

千古風流詠白蘋。二年歌笑擁朱輪。翩翩卻憶上林春。劍履便應陪北闕，褲襦那更假西人。玉堂金殿要詞臣。
浣溪沙
作者：葉夢得
朝代：宋

小雨初回昨夜涼。繞籬新菊已催黃。碧空無際卷蒼茫。千里斷鴻供遠目，十年芳草掛愁腸。緩歌聊與送瑤觴。
浣溪沙
作者：葉夢得
朝代：宋

物外光陰不屬春。且留風景伴佳辰。醉歸誰管斷腸人。柳絮尚飄庭下雪，梨花空作夢中雲。竹間籬落水邊門。
浣溪沙
作者：葉夢得
朝代：宋

睡粉輕消露臉新。醉紅初破玉肌勻。尊前留得兩州春。剩挽雕盤敧醉帽，重催飛騎走紅塵。十年蘭茝笑騷人。
浣溪沙
作者：葉夢得
朝代：宋

絳蠟燒殘夜未分。寶箏聲緩拍初勻。鬥樞光照坐生春。便恐賜環歸袞繡，莫辭揮翰落煙雲。鳳城西去斷離魂。
浣溪沙
作者：葉夢得
朝代：宋

綠野歌歡喜見分。驟驚和氣曉來勻。妙歌誰敢和陽春。梅蕊舊年迎臘雪，月華今夜破寒雲。獨醒爭笑楚人魂。
浣溪沙
作者：葉夢得
朝代：宋

荷葉荷花水底天。玉壺冰酒釀新泉。一歡聊復記他年。我亦故山歸去客，與君分手暫流連。佳人休唱好因緣。
淮西軍大破賊兵連六告捷喜成口號二首·其一
作者：葉夢得
朝代：宋

一戰聊麾十萬師，西来捷報走黄旗。
六驘壮騎終？去，九虎将軍亦謾爲。
面內疲民元不改，從中勝算自無遺。
臨軒想見天顔喜，百辟歡聲動玉墀。
淮西軍大破賊兵連六告捷喜成口號二首·其二
作者：葉夢得
朝代：宋

蛇豕何知闞近坰，且欣鏖戰掃羶腥。
寄聲急走破羌帖，歸路還經征虜亭。
多難兵間頭更白，放懷物外眼終青。
花殘不負巖邊約，更看前焚老上庭。
減字木蘭花
作者：葉夢得
朝代：宋

前村夜半。每為江梅腸欲斷。淺紫深紅。誰信漫天雪裡逢。醉頭扶起。宿酒闌干猶困倚。便莫催殘。明日東風為掃看。
減字木蘭花
作者：葉夢得
朝代：宋

粉消妝半。一曲陽春歌始斷。便覺香紅。十倍光華昔未逢。楊花吹起。猶自風前相枕倚。莫恨春殘。留取新詩子細看。
減字木蘭花
作者：葉夢得
朝代：宋

黃花漸老。秋色欲歸還草草。花下前期。花老空歌鵲踏枝。狂酲易醒。不似舊時長酩酊。玉簟新涼。數盡更籌夜更長。
滿庭芳
作者：葉夢得
朝代：宋

一曲離歌，煙村人去，馬頭微雪新晴。隔年光景，回首近清明。斷送殘花又老，春波淨、湖水初平。誰重到，雕闌盡日，遙想畫橋橫。高城。凝望久，何人為我，重唱餘聲。問桃李如今，幾處陰成。老去從遊似夢，尊前事、空有經行。猶能記，殷勤寄語，多謝故人情。
滿庭芳
作者：葉夢得
朝代：宋

楓落吳江，扁舟搖盪，暮山斜照催晴。此心長在，秋水共澄明。底事經年易判，驚遺恨、悄悄難平。臨風處，佳人萬里，霜笛與誰橫。長城。誰敢犯，知君五字，元有詩聲。笑茅舍何時，歸計真成。綠鬢朱顏老盡，柴車在、行即終行。聊相待，狂歌醉舞，雖老未忘情。
滿庭芳
作者：葉夢得
朝代：宋

麥隴如雲，清風吹破，夜來疏雨才晴。滿川菸草，殘照落微明。縹渺危欄曲檻，遙天盡、日腳初平。青林外，參差暝靄，縈帶遠山橫。孤城。春雨過，綠陰是處，時有鶯聲。問落絮遊絲，畢竟何成。信步蒼苔繞遍，真堪付、閒客閒行。微吟罷，重回皓首，江海渺遺情。
爲山亭後有小池叢石間得石螭因以斛汲水導注之
作者：葉夢得
朝代：宋

微流自作小潺湲，底處奔崖落迸泉。
驟喜忽聞飛雨過，却疑驚起老龍眠。
憑軒但遣時醒耳，裂岸何須去拍天。
索寞歸心誰與寄，家山不到已三年。
爲山亭晚卧
作者：葉夢得
朝代：宋

痩石聊我伴，遥山更爾瞻。
泉聲分寂歷，草色借廉纖。
玉粒時能飽，霜毛日更添。
平生疏懶意，况與病同兼。
爲山亭移植冬青等近遂成陰
作者：葉夢得
朝代：宋

一寸蒼根手自鉏，年来繞屋亦扶疏。
客来但愛清陰好，不見幽人澗下居。
獨坐不得眠讀舊書
作者：葉夢得
朝代：宋

青燈相對久無眠，擁毳無人伴夜禪。
閉户便能忘屨迹，炷香時自續爐煙。
辭家屈指驚三月，撫事關心愴十年。
漫展殘書亦安用，可能猶欲絕韋編。
用前韻送惇立
作者：葉夢得
朝代：宋

畏作親友别，况復非中年。
身如三眠蠶，已老翻自纒。
朅来守江關，從事寧獨賢。
經年兩大入，爟火通甘泉。
石林豈壺中，亦自有一天。
采薇敢言勤，誰與歌勞旋。
上書苦哀祈，傾寫志已虔。
坐懷北山巖，未見西溪漣。
人言摶風鵬，不及翳葉蟬。
共挽攜手客，可忘曲肱眠。
首鼠信秃翁，胡爲尚遷延。
子来幸暖熱，愧我一飯先。
清詩似鳴玉，想見藍田煙。
索去何乃遽，臨分重依然。
登南城
作者：葉夢得
朝代：宋

大江南渡是長干，北望清淮歲已寒。
廢壘至今聞鶴唳，蒼山從古自龍蟠。
鬢毛白盡空看鏡，髀肉銷来尚據鞍。
折箠不能笞黠虜，遺民猶有漢衣冠。
皂鏡冊
作者：葉夢得
朝代：宋

依然一冊巧裝成，故紙爲胎越樣輕。
四畔黑雲都罩盡，中間只有月長明。
石井
作者：葉夢得
朝代：宋

神龍傲幽蟄，睡美得所安。
宇宙豈不廣，斂收寄深蟠。
不知九地藏，何似海濱寬。
謾作無底竇，言依小巑岏。
微流出紺地，碧玉儲清寒。
亂木共蒼翠，佛宮蔭檀欒。
寧懷帝者家，未暇排雲端。
油雲有時去，霧雨森濛漫。
聊從老農戲，旱魃不可干。
客行度嵌巖，塵土疲跨鞍。
願借壁間瓢，一飲凉肺肝。
祈雨·其一
作者：葉夢得
朝代：宋

老農酣歌望捫腹，旱魃何爲敢予毒。
九淵再拜欵神龍，仰空但見屯雲簇。
天公愛民亦自惜，我愧無功神弗福。
願看一洗注天瓢，未須震暴如車軸。
祈雨·其二
作者：葉夢得
朝代：宋

今年淮西蹙胡騎，王師盡掃無餘類。
武王伐紂報豐年，今者驕陽豈天意。
東求三茅西采石，塔中至人肯徒視。
明朝掣電駭翻盆，婦子猶能飽遺滯。
祈雨未應復請於茅山采石庶幾遂得之·其一
作者：葉夢得
朝代：宋

苗當七八月之間，甘膏不濡何太慳。
飛塵蓬勃晝欲暝，坐視雲物占羣山。
五日一風十日雨，天方勤民輔明主。
作書未敢頌風伯，寄謝羣龍少勞苦。
祈雨未應復請於茅山采石庶幾遂得之·其二
作者：葉夢得
朝代：宋

羣龍分馳不難興，噴薄雲霧隨飛騰。
中田勿憂龜兆坼，倐忽便看盈溝塍。
老農何功報神力，但趣官租飽軍食。
中原卷盡胡無人，爾土明年更開闢。
秋高申戒諸屯示幕府
作者：葉夢得
朝代：宋

草枯馬健已高秋，堂上應須早伐謀。
傳箭猶聞聚蜂蟻，控弦那得犯貔貅。
書生會擊單于頸，壮士誰舂長狄喉。
快使營平歸印綬，貂蟬敢望出兜鍪。
立秋二首·其一
作者：葉夢得
朝代：宋

江上西風萬里秋，際空高浪洶回流。
他時譽賊真非策，此日摧鋒盍有謀。
天險漫能憑故國，陸沉端復恨神州。
將軍競綰封侯印，誰爲吾君更解憂。
立秋二首·其二
作者：葉夢得
朝代：宋

蕭關隴水隔天區，壮士何人是破奴。
一日頓傳三節度，十年空鬭五單于。
坐談激烈心猶在，疲俗彫殘喘未蘇。
安得倉箱盈百萬，少令天下足軍儲。
章幾道將歸小飲懷謝城父
作者：葉夢得
朝代：宋

中年甚畏别交親，况復雲山舊結鄰。
澗谷何時同笑語，干戈已老更風塵。
少留對榻聊分坐，多病持杯漫幾巡。
賈傅長沙知健否，洞庭波浪渺無津。
聞兀朮將過淮再遣晁公昂覘師
作者：葉夢得
朝代：宋

狂酋屢慣騁長驅，未省新軍有被廬。
快飲勿辭金鑿落，先聲須破鐵浮圖。
{走勾}官爾自疲千里，飛将吾寧較一夫。
試向八公山上望，當關何用守濡須。
聞莫尚書周侍郎已自鄂州過江入漢上
作者：葉夢得
朝代：宋

再見狂胡力請平，將軍無事罷屯營。
傳軍已割淮壖地，牙帳仍收鄂渚兵。
勝日身猶堪杖策，衰年耳自厭鳴鉦。
角巾初了東歸約，安用區區峴首名。
聞邊報示諸將
作者：葉夢得
朝代：宋

插羽驚傳赤白囊，胡行如鬼尚跳梁。
頗聞廟算無遺策，但遣封人謹豫防。
送死定知天悔禍，追奔寧使汝争彊。
将軍剩有封侯印，盡掃無令一鏃亡。
臨江仙
作者：葉夢得
朝代：宋

一醉三年那易得，應須大白同浮。已知絕景是吾州。姮娥仍有意，更肯為人留。萬籟無聲遙夜永，人間未識高秋。從來我客盡風流。故知憐老子，尤勝在南樓。
臨江仙
作者：葉夢得
朝代：宋

一醉年年今夜月，酒船聊更同浮。恨無羯鼓打梁州。遺聲猶好在，風景一時留。老去狂歌君勿笑，已拚雙鬢成秋。會須擊節溯中流。一聲雲外笛，驚看水明樓。
臨江仙
作者：葉夢得
朝代：宋

三日疾風吹浩蕩，綠蕪未遍平沙。約回殘影射明霞。水光遙泛坐，煙柳臥敧斜。霜鬢不堪春點檢，留連又見芳華。一枝重插去年花。此身江海夢，何處定吾家。
臨江仙
作者：葉夢得
朝代：宋

三月鶯花都過了，曉來雪片猶零。嵩陽居士記行行。西湖初水滿，遙想縠紋生。欲為海棠傳資訊，如今底事長醒。不應高臥頓忘情。留春春不住，老眼若為明。
臨江仙
作者：葉夢得
朝代：宋

不與群芳爭絕豔，化工自許寒梅。一枝臨晚照歌臺。眼明渾未見，弦管莫驚催。記取劉郎歸去路，千里應話天台。酒闌不惜更重陪。夜寒衣袂薄，猶有暗香回。
臨江仙
作者：葉夢得
朝代：宋

不見跳魚翻曲港，湖邊特地經過。蕭蕭疏雨亂風荷。微雲吹散，涼月墜平波。白酒一杯還徑醉，歸來散發婆娑。無人能唱採蓮歌。小軒敧枕，簷影掛星河。
臨江仙
作者：葉夢得
朝代：宋

卷地驚風吹雨去，卻看香霧輕浮。遙知清影遍南州。萬峰橫玉立，誰為此山留。邂逅一歡須共惜，年年長記今秋。平生江海恨飄流。元龍真老懶，無意臥高樓。
臨江仙
作者：葉夢得
朝代：宋

唱徹陽關分別袂，佳人粉淚空零。請君重作醉歌行。一歡須痛飲，回首念平生。卻怪老來風味減，半酣易逐愁醒。因花那更賦閒情。鬢毛今爾耳，空笑老淵明。
臨江仙
作者：葉夢得
朝代：宋

夢裡江南渾不記，祗君幽戶難忘。夜來急雪繞東堂。竹窗松徑裡，何處問歸航。甕底新醅應已熟，一尊知與誰嘗。會須雄筆捲蒼茫。雪濤聲隱戶，瓊玉照頹牆。
臨江仙
作者：葉夢得
朝代：宋

學士園林人不到，傳聲欲問江梅。曲闌清淺小池臺。已知春意近，為我著詩催。急管行觴圍舞袖，故人坐上三臺。此歡此宴固難陪。不辭同二老，倒載習池回。
臨江仙
作者：葉夢得
朝代：宋

山半飛泉鳴玉佩，回波倒卷粼粼。解巾聊濯十年塵。青山應卻怪，此段久無人。行樂應須賢太守，風光過眼逡巡。不辭常作坐中賓。只愁花解笑，衰鬢不宜春。
臨江仙
作者：葉夢得
朝代：宋

手種千株桃李樹，參差半已成陰。主人何事馬駸駸。二年江海路，空負種花心。試問中間安小檻，此還長要追尋。卻驚搖落動悲吟。春歸知早晚，為我變層林。
臨江仙
作者：葉夢得
朝代：宋

瀲灩湖光供一笑，未須醉日論千。將軍曾記舊臨邊。野塘新水漫，煙岸藕如船。卻怪情多春又老，迴腸易逐愁煎。何如旌旆鬱相連。凱歌歸玉帳，錦帽碧油前。
臨江仙
作者：葉夢得
朝代：宋

碧瓦新霜侵曉夢，黃花已過清秋。風帆何處掛扁舟。故人歸欲盡，殘日更回頭。樂圃橋邊煩借問，有人高臥江樓。寄聲聊為訴離憂。桂叢應已老，何事久淹留。
臨江仙
作者：葉夢得
朝代：宋

絕頂參差千嶂列，不知空水相浮。下臨湖海見三州。落霞橫暮景，為客小遲留。卷盡微雲天更闊，此行不負清秋。忽驚河漢近人流。青霄元有路，一笑倚瓊樓。
臨江仙
作者：葉夢得
朝代：宋

聞道今年春信早，梅花不怕餘寒。憑君先向近南看。香苞開遍未。莫待北枝殘。腸斷隴頭他日恨，江南幾驛徵鞍。一杯聊與盡餘歡。風情何似我，老去未應闌。
臨江仙
作者：葉夢得
朝代：宋

聞道安車來過我，百花未敢飄零。疾催弦管送杯行。五朝瞻舊老，揮麈聽風生。鳳詔遠從天上落，高堂燕喜初醒。莫言白髮減風情。此時誰得似，飲罷卻精明。
臨江仙
作者：葉夢得
朝代：宋

自笑天涯無定準，飄然到處遲留。興闌卻上五湖舟。鱸蓴新有味，碧樹已驚秋。臺上微涼初過雨，一尊聊記同遊。寄聲時為到滄洲。遙知敧枕處，萬壑看交流。
臨江仙
作者：葉夢得
朝代：宋

草草一年真過夢，此生不恨萍浮。且令從事到青州。已能從辟穀，那更話封留。好月尚尋當日約，故人何啻三秋。援琴欲寫竹間流。此聲誰解聽，空上仲宣樓。
自和
作者：葉夢得
朝代：宋

生涯一茅屋，物役忘萬殊。
再爲東諸侯，作軍蒐被廬。
追尋念往迹，六鷁慚宋都。
浩歌記土風，誰能和且趨。
自笑良巳隘，真成撅株拘。
聊云效知止，未敢傷廉隅。
兹山閱人多，龍蟠委崎嶇。
寄我千里目，笻枝尚堪扶。
但愁見中原，驚心愴嗟吁。
何由返我室，小徑遵芋區。
未用懷遠遊，蒼茫賦三閭。
明當秣吾馬，解組戒僕夫。
與惇立夜話有懷石林復用前韻
作者：葉夢得
朝代：宋

有山不能歸，坐愧三十年。
冠服豈不榮，狙猿强包纒。
惟餘緇衣心，未敢忘賢賢。
他日得吾子，匣藏駭龍泉。
衰頽爲興起，此腸寧非天。
羯胡玩兵久，亦悟終好旋。
叩關復請吏，企頸志頗虔。
休兵固有期，撫事猶涕漣。
投懷幸傾瀉，知子非寒蟬。
十日對榻語，夜窗了無眠。
賈生侍宣室，趣席方招延。
願上治安策，何者今當先。
我行返故廬，趺坐看爐烟。
功名會及時，佇子論燕然。
與晁激仲夜話
作者：葉夢得
朝代：宋

外家文采到諸郎，凜凜詞鋒未可當。
伴我何辭共戎馬，憐君聊欲濯糟漿。
殘年落寞風塵際，永夜從容銀燭光。
祇恐扁舟吾欲去，病慵無意薄淮陽。
與陳子高夜話
作者：葉夢得
朝代：宋

鼓角開東道，山川壮别京。
病慵憐竊食，幽憤敢論兵。
廢簡鉛黄暗，馳囊赤白驚。
褒衣聊自喜，時見魯諸生。
菩薩蠻
作者：葉夢得
朝代：宋

平波不盡蒹葭遠。清霜半落沙痕淺。煙樹晚微茫。孤鴻下夕陽。梅花訊息近。試向南枝問。記得水邊春。江南別後人。
菩薩蠻
作者：葉夢得
朝代：宋

經年不踏斜橋路。青山試問誰為主。密葉轉回風。寒泉落半空。此間無限興。可便荒三徑。明日下扁舟。滄波莫浪遊。
蔡子因前韻留别再答二首·其一
作者：葉夢得
朝代：宋

早時物望冠陳留，晚悟禪心更不流。
安用前身真阮籍，久知此道得孫休。
千年會有歸来鶴，萬事元同不繫舟。
邂逅一菴随地有，不妨衲被對蒙頭。
蔡子因前韻留别再答二首·其二
作者：葉夢得
朝代：宋

已議營屯列上留，稍欣羣盗障横流。
三時舊業終應在，萬里長征亦少休。
和策但令均挾纊，壮圖何用輒焚舟。
東都自是興王地，虎踞寧須問石頭。
蔡子因相過留踰月
作者：葉夢得
朝代：宋

解作江山一月留，仲文儒雅更風流。
欲知爵躍心能喜，正愛蟬連語不休。
築室君方論並舍，歸山我已辦扁舟。
交親四海今餘幾，萬事傷心付白頭。
虎丘
作者：葉夢得
朝代：宋

虎丘之名歲二千，虎丘之丘何渺然。
衆山爭高隱日月，笑此拳石埋平田。
雖然培塿疑異物，劃開陰崖十丈懸。
冢中有恨索遺指，亭上無語傳枯禪。
偏是吳人愛山急，逐面分方誇憑立。
屋承隋唐良穩稱，墨題熙豐尚新濕。
松梢莫遣風雨橫，石盤自添苔蘚澀。
春來春去吳人游，足繭層巓踣應泣。
虜酋復過河王師出討
作者：葉夢得
朝代：宋

羽檄初徴天下兵，誤慚一陣守王城。
秦兵出項終何得，漢將征遼會掃平。
便遣幽燕驅號令，久憐河洛污羶腥。
書生豈解論幾事，詎信平涼有劫盟。
虞美人
作者：葉夢得
朝代：宋

一聲鶗鴂催春晚。芳草連空遠。年年餘恨怨殘紅。可是無情、容易愛隨風。茂林修竹山陰道。千載誰重到。半湖流水夕陽前。猶有一觴一詠、似當年。
虞美人
作者：葉夢得
朝代：宋

平波漲綠春堤滿。渡口人歸晚。短篷輕楫費追尋。始信十年歸夢、是如今。故人回望高陽裡。遙想車連騎。尊前點檢舊年春。應有海棠、猶記插花人。
虞美人
作者：葉夢得
朝代：宋

數聲微雨風驚曉。燭影猗殘照。客愁不奈五更寒。明日梨花開盡、有誰看。追尋猶記清明近。為向花前問。東風正使解欺儂。不道花應有恨、也匆匆。
虞美人
作者：葉夢得
朝代：宋

東風一夜催春到。楊柳朝來好。莫辭尊酒重攜持。老去情懷、能有幾人知。鳳台園裡新詩伴。不用相追喚。一聲清唱落瓊卮。千頃西風煙浪、晚雲遲。
虞美人
作者：葉夢得
朝代：宋

梅花落盡桃花小。春事餘多少。新亭風景尚依然。白髮故人相遇、且留連。家山應在層林外。悵望花前醉。半天煙霧尚連空。換取扁舟歸去、與君同。
虞美人
作者：葉夢得
朝代：宋

綠陰初過黃梅雨。隔葉聞鶯語。睡餘誰遣夕陽斜。時有微涼風動、入窗紗。天涯走遍終何有。白髮空搔首。未須錦瑟怨年華。為寄一聲長笛、怨梅花。
虞美人
作者：葉夢得
朝代：宋

翻翻翠葉梧桐老。雨後涼生早。葛巾藜杖正關情。莫遣繁蟬、容易作秋聲。遙空不盡青天去。一抹殘霞暮。病餘無力厭躋攀。為寄曲闌幽意、到西山。
虞美人
作者：葉夢得
朝代：宋

落花已作風前舞。又送黃昏雨。曉來庭院半殘紅。惟有遊絲千丈、罥晴空。殷勤花下同攜手。更盡杯中酒。美人不用斂蛾眉。我亦多情、無奈酒闌時。
蝶戀花
作者：葉夢得
朝代：宋

薄雪消時春已半。踏遍蒼苔，手挽花枝看。一縷遊絲牽不斷。多情更覺蜂兒亂。盡日平波回遠岸。倒影浮光，卻記冰初泮。酒力無多吹易散。餘寒向晚風驚幔。
褒忠廟歌
作者：葉夢得
朝代：宋

天生裔夷，以限四極。
有不能然，乃嘯上國。
既殄我民，爾則逆天。
惡稔而誅，天胡舍㫋。
在昔肅氏，厥貢砮矢。
不我來庭，敢干我紀。
揭揭楊侯，梗其喉牙。
萬夫一軀，莫我敢加。
誰謂爾狂，我馮我抑。
誰謂備殘，我唑我斥。
天子曰嘻，惟我有臣。
曷不贖之，人百其身。
屹屹崇岡，侯安于域。
桷梴旅楹，侯有廟食。
惟皇上帝，命侯來歸。
顧瞻山川，申我王威。
侯食百世，旗纛旖旖。
百靈齊趨，從侯北指。
侯車轟轟，于彼故疆。
覆其穴巢，何有虎狼。
告功帝閽，帝笑爲喜。
四方既平，侯祀百世。
曷慕匪忠，歇畏匪死。
簡于帝衷，惟忠弗畏。
明明天子，與帝一心。
是播是崇，是顯自今。
有流滔滔，貫于南邦。
我詩孔昭，配此大江。
西齋初成廨中舊有太湖石數十枚因壘之庭下
作者：葉夢得
朝代：宋

萬壑千巖不易求，壺中聊寄小瀛洲。
稍看硉兀雲峰出，便有檀欒桂嶼幽。
絕境自知難遽忘，奇蹤争怪獨能留。
山翁已老猶兒戲，漫擬伸眉一散愁。
觀化堂編校舊書·其一
作者：葉夢得
朝代：宋

赫日真能永，微風亦自凉。
故應便北户，何敢厭東牆。
汲水聊爲戲，繙書却未忙。
平生閒與懶，併覺味兼長。
觀化堂編校舊書·其二
作者：葉夢得
朝代：宋

翰墨他生業，山林晚歲心。
那知身已老，但覺意增深。
捉麈誰能話，扶笻可細尋。
晚来庭鵲喜，似恐有歸音。
詩二首·其一
作者：葉夢得
朝代：宋

霜風獵獵將寒威，林下山僧見亦稀。
怪得吟詩無俗語，十年肝鬲湛寒輝。
詩二首·其二
作者：葉夢得
朝代：宋

城頭晚漏鳴丁丁，窗間月落卻未明。
衡陽歸雁過欲盡，汝陽荒雞初一鳴。
悠悠斷夢子不記，草草微吟還獨生。
成人得意須幾許，一睡稍足無與情。
諸幕府見和復答二首·其一
作者：葉夢得
朝代：宋

一勺清甘寄悟真，覺城東路更相鄰。
臺傾劫火無遺燼，地轉奔風有伏輪。
但遣籃輿從太守，深知幕府盡詩人。
登臨莫忘千秋意，不必山陰記暮春。
諸幕府見和復答二首·其二
作者：葉夢得
朝代：宋

欲眠遣客笑吾真，愛酒空牀羡汝鄰。
歸計？甘從短帽，倦塗何止畏奔輪。
高車不用三千客，净社須期十八人。
尚許一樽仍破戒，黄柑催釀洞庭春。
賀新郎
作者：葉夢得
朝代：宋

睡起啼鶯語。掩青苔、房櫳向晚，亂紅無數。吹盡殘花無人見，惟有垂楊自舞。漸暖靄、初回輕暑。寶扇重尋明月影，暗塵侵、尚有乘鸞女。驚舊恨，遽如許。江南夢斷橫江渚。浪黏天、葡萄漲綠，半空煙雨。無限樓前滄波意，誰採蘋花寄取。但悵望、蘭舟容與。萬里雲帆何時到，送孤鴻、目斷千山阻。誰為我，唱金縷。
贈胡季昭
作者：葉夢得
朝代：宋

澹菴久死瘴江濱，依舊歸來侍禁宸。
浩歎宗孫長去國，從知志士不謀身。
皇天若假令多算，聖代終無棄□□。
我時閲報痛生哀，灑淚南詹吊象臺。
今日方知公有子，皇天祐善世生才。
赴建康過京口呈劉季高
作者：葉夢得
朝代：宋

客路重經黄鵠前，故人仍得暫留連。
長槍大劍笑安用，白髮蒼顔空自憐。
照野已驚横雉堞，蔽江行見下樓船。
灞陵醉尉無人識，漫對雲峰說舊年。
送光上人還湖南光丞相吴元忠之母弟舊名惇字元常以進士入官已而棄家祝髮云
作者：葉夢得
朝代：宋

棄家忽若遺，四海吴元常。
軒冕安足輕，妻孥等毫芒。
古來惟仁者，有勇故莫當。
棖也自多慾，此心焉得剛。
相君抱壮烈，慷慨志亦償。
徒悲蕭長倩，屢折終堂堂。
子居真俗間，袖手毎在傍。
十載復相見，掛帆上瀟湘。
我居卞峰顛，萬仞凌穹蒼。
何時一茅屋，共結兩道場。
送嚴婿侍郎北使
作者：葉夢得
朝代：宋

朔風吹雪暗龍荒，荷櫜驚看玉節郎。
楛矢石砮傳地產，醫閭析木照天光。
傳車玉帛風塵息，盟府山河歲月長。
寄語遺民知帝力，勉拋鋒鏑事耕桑。
送模歸卞山并示僧宗義爲余守西巖者三首·其一
作者：葉夢得
朝代：宋

自我離山間，忽已兩改月。
饑人不忘食，未坐先已說。
家僮挾書至，驚起慰愁絕。
推尋到雞犬，問訊窮曲折。
此生豈多爲，一壑萬慮滅。
可能復大錯，更鑄八州鐵。
汝歸馬蹄輕，初不恨觸熱。
殷勤報松竹，吾豈成久别。
送模歸卞山并示僧宗義爲余守西巖者三首·其三
作者：葉夢得
朝代：宋

生長在山間，從翁守蓬户。
人言膏粱子，粗免污紈袴。
官居無多戀，暫止復遽去。
家法恐未傳，此心良已素。
義禪晚從我，似識此間趣。
西巖鬱嶔岑，久斷俗子路。
聊持山中節，爲我主留務。
封陲際湖海，雲月皆所部。
送模歸卞山并示僧宗義爲余守西巖者三首·其二
作者：葉夢得
朝代：宋

端居探幽奇，自謂略已遍。
昨登西山巔，雄絕昔未見。
溪湖莽吞吐，雲物紛百變。
乃知十年間，尚或遺勝踐。
巢成輙棄去，我豈秋社燕。
爲吾課童僕，開闢盡二面。
莫言羊腸險，徑小煩屢轉。
杖藜不用扶，吾脚猶爾健。
送沈傳曜
作者：葉夢得
朝代：宋

卞峰摩青空，東望烏氐墩。
豈忘宿舂糧，終愧一欵門。
邂逅此相過，傾懷得徐論。
人言解牛刀，要使？劇煩。
未悟清廟器，朱絃列罍尊。
我衰百慮息，但念三畝園。
王師肅西征，萬馬先雲屯。
何力償賜履，緬慚羡歸軒。
寄聲舴艋舟，想見浮鴈村。
清冷尚可釣，無使霅水渾。
送王陞歸知果州
作者：葉夢得
朝代：宋

何處西南是果州，黄柑殊勝木奴洲。
使君自喜鄉閭近，騷客仍憐井邑幽。
盗賊燕秦猶未息，山川楚越已先秋。
原頭兵馬今多少，更與將軍論木牛。
送表弟晁公耄沿海師幕
作者：葉夢得
朝代：宋

巖邑相望數寄聲，十年湖海最關情。
談鋒尚憶傾甥舅，鬢雪何堪數弟兄。
飽讀父書聊自足，深知民事却須評。
揚旗且逐樓船下，萬里波濤本不驚。
送馬參議觀國從辟劉太保
作者：葉夢得
朝代：宋

伏波老自厭壺頭，壮志諸孫凛未休。
稍喜烽烟從絕塞，即聞貔虎静中州。
先聲早已傳推轂，婉畫聊煩佐運籌。
好去劉公書一紙，無忘老子上南樓。
連日邊報稍稀西齋默坐
作者：葉夢得
朝代：宋

鼓角遥聞出塞聲，邊風吹鴈過高城。
疆陲無復戊己尉，盗賊猶憐壬午兵。
歲晚胡牀閉深閣，夜長刁斗聽連營。
便須從此傳烽息，要及春農論勸耕。
遊南峰寺
作者：葉夢得
朝代：宋

澤國鍾下流，有山獨西南。
標奇借明眼，夙昔多窮探。
腹背眩金碧，鍾魚半精藍。
支郎放鶴地，妙解無餘談。
高木氣未炎，綠陰正青酣。
我懶倦登陟，茲行咤猶堪。
幽尋雖云初，佳處默已諳。
久欲謝塵滓，往同彌勒龕。
平生行九九，晚識前三三。
才也實可人，窮年玩煙嵐。
胸中有定水，萬境潛包含。
嚴霜掃赬紫，老榦餘楩柟。
噉蔗要自佳，食茶亦云甘。
坐斷方丈室，天花雨毶毶。
笑我窘世網，何殊老眠蠶。
我今已解縛，真理密自耽。
但恐愛山意，多求尚成貪。
願借待月嶺，重開石頭庵。
偃松久傲兀，碧琳故澄涵。
言尋覺城路，更欲從遍參。
遣晁公昂按行瀕江營壘
作者：葉夢得
朝代：宋

他日傳烽望夕煙，重来老更負戎旃。
我言固自平平耳，王事那辭數數然。
轉餉未應勞木馬，摧鋒猶或要戈船。
天威本自無多殺，萬一征和属此年。
郡齋望蒋山
作者：葉夢得
朝代：宋

十年在空山，未覺與世殊。
再來撫城郭，始悟非吾廬。
豈不有華屋，旌旗拱王都。
峨冠坐清旦，百吏前走趨。
而我麋鹿姿，甎然若囚拘。
忽看北山岑，突兀當坐隅。
歡言顧之笑，便欲凌崎嶇。
似我槿籬間，層巒儼相扶。
瞻不得往，起步空長吁。
少年四方志，顧盼略九區。
衰慵一如此，畢願終田閭。
拙艱固應爾，豈但悲老夫。
酴醾
作者：葉夢得
朝代：宋

東風吹麝入鉛華，未肯隨春到謝家。
夜半粉香垂露泣，定應和月怨梨花。
長橋
作者：葉夢得
朝代：宋

長橋跨空水彌漫，北望吞天去無岸。
洞庭自湧東西山，驚濤忽起起行人斷。
禹功千年在坤輿，東南大浸惟五湖。
如何寇來不少限，鐵馬萬騎翻長驅。
閱武士回邊報與山中信併至
作者：葉夢得
朝代：宋

椎牛饗士隘轅門，投老兵間强自論。
稍喜並邊無牧馬，却慚空帳有驚猿。
乞盟似欲回天意，排難誰能報主恩。
壮志蹉跎真便爾，獨懷搔首望丘園。
陳子高移官浙東戱寄
作者：葉夢得
朝代：宋

幕府陳琳老，官身戀故溪。
解談孫破虜，那厭庾征西。
未擬煩刀筆，聊應謝鼓鼙。
登臨如得句，小字與親題。
雨中花慢
作者：葉夢得
朝代：宋

痛飲狂歌，百計強留，風光無奈春歸。春去也，應知相賞，未忍相違。卷地風驚，爭催春暮雨，頓回寒威。對黃昏蕭瑟，冰膚洗盡，猶覆霞衣。多情斷了，為花狂惱，故飄萬點霏微。低粉面、妝臺酒散，淚顆頻揮。可是盈盈有意，只應真惜分飛。拚令吹盡，明朝酒醒，忍對紅稀。
雨夜與模論中原旦起模與徐惇濟游清凉觀形勢嘉其有志因以勉之
作者：葉夢得
朝代：宋

千年石頭城，突兀真虎踞。
蒼茫劫火餘，尚復留故處。
大江轉洪濤，騰踏不可御。
空城寂寞潮，日暮獨東去。
登臨欲弔古，俯視極千慮。
吾兒勇過我，蓐食穿沮洳。
謂言撫中原，未暇論割據。
功名亦何人，我老聊自恕。
他年報國心，或可借前箸。
無爲笑頹然，已飽安用飫。
雨夜西堂獨宿
作者：葉夢得
朝代：宋

華屋非所安，憶我三間茅。
閉關傲初寒，坐聽風雨交。
燈火微黯淡，松篁雜蕭梢。
一枝寄宿鳥，自許無傾巢。
我非乘桴翁，詎敢辭繫匏。
朅來亦何事，大似從僧包。
忽聞報嚴更，鼓鐘亂鉦鐃。
慨然念故棲，此地寧久抛。
君知芥舟微，但可浮杯坳。
去矣無更疑，作詩聊自嘲。
雨後爲山亭獨卧
作者：葉夢得
朝代：宋

過雨虚簷氣稍清，卧聞刁斗起連營。
幾看薄月當軒過，驚見陰蟲繞砌鳴。
洶洶南江浮静夜，寥寥北斗掛高城。
白頭心事今如許，慚愧兒童話請纓。
題子因雙鳩百葉桃畫
作者：葉夢得
朝代：宋

百葉緗桃照眼明，繁枝似見雨新晴。
故知睡足聊相並，不作林間逐婦聲。
題懷隱庵
作者：葉夢得
朝代：宋

春風的的爲誰來，遶舍閑花亦謾栽。
菴內不知菴外事，夜來微雨小桃開。
題晁公耄惠崇溪山
作者：葉夢得
朝代：宋

荒林翳宿莽，脫木寒無煙。
不知三間茅，中有幾醉眠。
山遠尚見雪，江空欲吞天。
歸舟定何許，滄波方渺然。
驀山溪
作者：葉夢得
朝代：宋

一年春事，常恨風和雨。趁取未殘時，醉花前、春應相許。山公倒載，日暮習池回，問東風，春知否，莫道空歸去。滿城歌吹，也似春和豫。爭笑使君狂，佔風光、不教飛絮。明朝酒醒，滿地落殘紅，唱新詞，追好景，猶有君收聚。
鵝湖山
作者：葉夢得
朝代：宋

鵝王牧群鵝，濁世肯下遊。
積水近天闕，有時戲沉浮。
老禪天人師，領略傾九州。
初開選佛場，坐斷諸峰頭。
當時江東西，海納吞衆流。
歲晚徙山麓，華堂跨龍樓。
至今韋公碑，照耀蒼崖幽。
陳迹記往昔，登臨縱冥搜。
重來歲月疾，俯仰五十秋。
撫事一太息，何從問馬牛。
惟餘拱把木，百尺環道周。
成壞各有時，干戈今少休。
空懷三宿戀，爲汝半日留。
鐘聲遠送客，霧雨昏林丘。
鷓鴣天
作者：葉夢得
朝代：宋

一曲青山映小池。綠荷陰盡雨離披。何人解識秋堪美，莫為悲秋浪賦詩。攜濁酒，繞東籬。菊殘猶有傲霜枝。一年好景君須記，正是橙黃橘綠時。
鷓鴣天
作者：葉夢得
朝代：宋

不怕微霜點玉肌。恨無流水照冰姿。與君著意從頭看，初見今年第一枝。人醉後，雪消時。江南春色寄來遲。使君本是花前客，莫怪殷勤為賦詩。
鷓鴣天
作者：葉夢得
朝代：宋

天末殘霞卷暮紅。波間時見沒鳧翁。斜風細雨家何在，老矣生涯盡箇中。惟此意，與公同。未須持酒祝牛宮。旁人不解輕蓑意，猶說黃金寶帶重。
鷓鴣天
作者：葉夢得
朝代：宋

夾路行歌盡落梅。篆煙香細嫋寒灰。雲移碧海三山近，月破中天九陌開。追樂事，惜多才。車聲遙聽走晴雷。十年夢斷鈞天奏，猶記流霞醉後杯。
鷓鴣天
作者：葉夢得
朝代：宋

小雨初收報夕陽。歸雲欲渡轉橫塘。空回雨蓋翻新影，不見瓊肌洗暗香。追落景，弄微涼。尚餘殘淚浥空床。只應自有東風恨，長遣啼痕破晚妝。
鷓鴣天
作者：葉夢得
朝代：宋

曉日初開露未晞。夕煙輕散雨還微。暗搖綠霧遊鯈戲，斜映紅雲屬玉飛。情脈脈，恨依依。沙邊空見棹船歸。何人解舞新聲曲，一試纖腰六尺圍。
鷓鴣天
作者：葉夢得
朝代：宋

蘭茝空悲楚客秋。旌旗誰見使君遊。凌雲不隔三山路，破浪聊憑萬里舟。公欲去，尚能留。杯行到手未宜休。新詩無物堪倫比，願探珊瑚出寶鉤。
句
作者：葉夢鼎
朝代：宋

蘆笋滿洲銀鱠美，瓊花滴露玉醅醇。
建府戊午鹿嗚宴
作者：葉夢鼎
朝代：宋

黄堂燕衎盛衣冠，人道魁星照建安。
多士權衡推月旦，一番桃李屬春官。
升歌鳴鹿陪樽俎，好與溟鵬插羽翰。
發策致身須正學，功名久遠要人看。
梅林八景總咏
作者：葉夢鼎
朝代：宋

黄墩巨海通昌國，花園大路連西域。
九頃農歌樂豐年，赤山牧唱喧朝夕。
羅溪流水出通潮，仕岆高山古賢跡。
方寺鐘聲誦善音，桃源擊鼓評民籍。
武夷九曲
作者：葉夢鼎
朝代：宋

興窮九折更悠然，棹轉船頭障去川。
留取洞中無盡意，桃花水暖鱖魚天。
武夷鼓樓巖
作者：葉夢鼎
朝代：宋

鼓樓巖下鼓樓開，舉世邯鄲夢未回。
安得老鼉教喚起，萬人醒眼上山來。
瀛洲亭
作者：葉夢鼎
朝代：宋

汝城高處著危闌，人在蒼寒縹緲間。
下瞰無邊春境界，西來第一處江山。
酒拈重碧酣詩思，柳曳輕黄入笑顔。
閣老可能專此勝，蛾眉花底又催班。
隔竹
作者：葉夢鼎
朝代：宋

隔竹斜陽喚小舟，寥寥天柱訪仙遊。
風聲樹杪疑笙鶴，雲氣峰頭見翠虬。
凡骨面巖那可蛻，塵容鏡水只包羞。
幾時肝膽無羈靮，卧看中天素月流。
挽王學正·其一
作者：葉大年
朝代：宋

書劍當年游上都，賢關蟲篆校諸儒。
文華燦燦九苞鳳，俊氣駸駸千里駒。
妙質競誰揮堊漫，白頭空此死樵蘇。
遺編殘稿應猶在，搔首令人益嘆吁。
挽王學正·其二
作者：葉大年
朝代：宋

遺文膾炙在吾鄉，賦罷誰能少薦揚。
聲跡有妻先蝶夢，行藏無子付洴方。
雲蘿煙蔓新泉宅，秋月春花舊野堂。
交倡絲牋真翰墨，幾人知爲寶巾箱。
奉賦水仙花詩以謝提宮龔丈之貺
作者：葉子强
朝代：宋

水晶宮闕雲母軿，列仙夜宴曉未闌。
萬妃倚竹翠袖寒，捧黄金杯白玉盤。
勸酬未足雲中歡，天門叫班奏祥鸞。
驚此綽約落塵寰，嫣然花面明雕欄。
天香宮態冰雪顔，江梅避舍不敢干。
肯與噲伍羞山樊，說似詩伯平章看。
讀書堂五首·其一
作者：葉子强
朝代：宋

詩書不策勳，歲月忽已晚。
墮此塵𡏖網，吾行其既遠。
胡寧於書事，意愛猶繾綣。
况之迷蹊人，慕顧祇舊阪。
扁旁真赤幟，所立示所本。
又如農人心，終不置穮蔉。
晞髮茅檐下，榮榮蘭九畹。
初服苟未替，無亦驚晼晚。
所逢非所安，吾廬盍云返。
讀書堂五首·其三
作者：葉子强
朝代：宋

小山後叢桂，方池前止水。
泠然堂中人，枯槁祇中爾。
平生不止酒，來此真止矣。
今辰忽開尊，叵料真未止。
瓶罍本非二，無罄亦無耻。
卷尊佩君言，慕之戴星起。
讀書堂五首·其二
作者：葉子强
朝代：宋

娟娟百個竹，落落一丈松。
豈無桃李華，春事孰與冬。
寒菊北戶下，不鬭顔色穠。
氣味如禿翁，忍死無容容。
霜風落繫雁，露草棲織蛩。
讀書真可人，明星耿疏篷。
讀書堂五首·其五
作者：葉子强
朝代：宋

少長事壯厲，意氣彌九州。
鞭車踏長路，渠料能夷猶。
困此九折坂，嶔崎不容輈。
彼須匪所彊，此售寧或求。
猶有讀書心，大寒索衣裘。
賤嗜匪貴獻，一拂銷百愁。
寶此清浄退，相從賦歸休。
農圃雅所問，同一壑一丘。
讀書堂五首·其四
作者：葉子强
朝代：宋

左角明西方，十分農事回。
鞭蒲正爾束，繫圄夷然開。
我胡汝乎德，一朝變喧豗。
仁義不蹂踐，肺肝自胚胎。
再拜父老言，美意吾所該。
詩書不得力，亦自書中來。
句
作者：葉宋英
朝代：宋

柳香何處春風店，酒醒月明聞杜鵑。
句
作者：葉宗諤
朝代：宋

鳳凰臺上山吞月，白鷺洲邊水接天。
蒙亭詩和張洵韻
作者：葉宗諤
朝代：宋

我行幾許踰沅湘，直抵八桂灕水旁。
千山倒影摇溪光，秀色不借草木蒼。
茲亭構勝俯回塘，野花風遞羅綺香。
巖前伏波航羽觴，一洗塵思生清凉。
疑有仙人白玉牀，壺中景迥日月長。
步此仙籟音琅琅，世間名利真毫芒。
此景不獨冠南方，恨不築室輕侯王。
回首塵迹空渺茫，瞥去未必計非良。
其如樽酒情難忘，恍然一夢五雲鄉。
壽陳監丞
作者：葉寘
朝代：宋

岷峨之秀如雲起，前有三蘇後三李。
三蘇專以節行聞，三李相承最工史。
兩家百年成美談，盛事胡不云東南。
春風樓前擁三山，秀出君家父子三。
玉佩瓊琚詞大放，宏博取科跡相望。
縯綸妙體王者言，下筆仍裁舍人樣。
君於兄弟尤白眉，天質寬厚心平夷。
如舟萬斛方整棹，駕揚穩聽天風吹。
道山蓬萊陳几席，自當席草宮門北。
玉堂深處覺天低，金鎖開時分夜直。
人生窮達惟兩途，富貴外物如錙銖。
生朝相祝何所如，導引願與欒城俱，名節要當參長蘇。
凜然天地相終始，何獨扁舟載五湖。
賀王伯愚登第·其一
作者：葉寘
朝代：宋

先君有女嘗擇對，玉雪王郎真可人。
連榜舍升俱伯氏，中興家世最名臣。
回翔璧水十年舊，踴躍龍門三月新。
從此青霄騰踏上，久知陳孺不長貧。
賀王伯愚登第·其二
作者：葉寘
朝代：宋

世無羔雁到林泉，惟有登科路坦然。
我亦門闌多喜色，君今衣鉢得家傳。
龍旗方照三千字，虎榜爭趨五百仙。
莫道中年情態薄，華塗名節儘加鞭。
送熊掌熊白
作者：葉寘
朝代：宋

熊掌舍魚吾有取，自幼嘗聞子車語。
飯香獵戶分熊白，妙語涪翁乃能吐。
世間兩味果稱珍，故人念我肯珍分。
數千里致良不易，食美真當持獻君。
從小知嘗熊膽苦，人不通今寧識古。
熊皮兀坐二十年，毛去皮存縫誰補。
人言窮命有時通，老翁八十卜非熊。
試將兩味從公卜，世間真有磻溪翁。
送玉面貍與月湖
作者：葉寘
朝代：宋

迎陽舐掌餐朝霜，虎額分白狐裘黄。
野人供之未敢嘗，聊比澗沚溪毛將。
方其潛遯嵌空去，塞向固然知墐戶。
藏身爲地抑何拙，令人開戶知其處。
貴重榮稱玉面郎，尾以牛後誇奇章。
世間醜好誰爭强，賢否一語由臧倉。
諗季貍兮美南國，範我馳驅非詭獲。
衣褐褐見脫脫兮，雪綽通身妙藏白。
人言可以貢金門，芹美猶云欲獻君。
倘幸珍稱供玉食，全勝肥遯老邱園。
侑以詩篇煩筆削，詩欠活眼覓一著。
十月·其一
作者：葉巽齋
朝代：宋

維此十月，歲聿云暮。
惟月之良，是謂盈數。
陰極於坎，陽比於子。
陰陽消長，否泰攸寓。
亶生哲人，盛世基柱。
文章機略，冊府武庫。
承明厭居，雄藩外護。
吏畏民愛，頌聲載路。
十月·其七
作者：葉巽齋
朝代：宋

維此十月，其數無極。
自十而百，千萬及億。
四百甲子，周而復始。
書考中書，汾陽之比。
十月·其三
作者：葉巽齋
朝代：宋

維此十月，可愛其日。
光華朝升，融溫晏布。
熙熙小春，物態和豫。
清明在中，靡翳靡霧。
我公之政，莫不休燠。
衣服其和，悅我黎庶。
十月·其二
作者：葉巽齋
朝代：宋

維此十月，稼穡孔實。
黍稷稻粱，糜芑秠秬。
取陳食農，遺秉伊婦。
室家胥慶，小大饜飫。
我公之德，穡寶是似。
爲國珍粱，馨香薦祀。
十月·其五
作者：葉巽齋
朝代：宋

維此十月，物寶全富。
雪梅在嶺，霜菊盈圃。
梧竹之高，椿松之固。
賸馥郁芬，古根盤踞。
我公之壽，此未足諭。
峻峙精神，蜀江廬阜。
十月·其六
作者：葉巽齋
朝代：宋

廬山岩岩，江水湯湯。
磨而頌之，我公之功。
釀而酌之，公福無窮。
再拜稽首，以壽我公。
十月·其四
作者：葉巽齋
朝代：宋

維此十月，新霜始降。
寒不折膠，凍不凝沍。
凜然嚴師，少而慈父。
戒示堅冰，衣裘蚤具。
我公之威，伊教匪怒。
不競不絿，無怨無惡。
感皇恩
作者：葉巽齋
朝代：宋

冬嶺秀喬松，江南飛雪。數朵梅花弄春色。玉顏蒼鬢，人似松梅標格。歲寒長不老，人奇絕。簿領餘間，長生有道，福壽從今更千百。孫枝浸盛，萬卷家傳方冊。樽前頻醉，此宵風月。
菊巖
作者：葉師文
朝代：宋

東風紅紫過千千，獨着黄衣不敢先。
萬仞峰頭今一萼，別無花木可秋天。